
Prag is nie met vir die oog van 

die bewonderaar bedoel me, dog 

ook vir die fyn kuns van 
vakvaardigheid. 


T tt 


As deskundiges wat betref hoëgraadse 
houtwerk, bied ons aan u prag met 
ons uiteenlopend afgeronde muur- 
panele, behoorlik uitgedraaide trap- 
relings, en na maat gemaakte skryn- 
werk, vir die binnekant van kerke, 
hotels, skouburge, private wonings 
ens. 


Ons hou ook volop uitgesoekte laag- 
hout, hardebord, deure paneelhout, 
lyswerk en fyn gehalte timmerhout 
van alle soorte in voorraad. 


In alle gevalle word kwaliteit met 
billike pryse saamgespan. Wanneer 
u vir u volgende werkstuk 'n prys- 
notering kry en die beste waarde vir 
u geld daaruit wil haal, raadpleeg 
S.A. TIMBERS. 

Wanneer iemand aan hart- 
kwaal ly, beteken dit eintlik dat 
sy hartkleppe nie heeltemal oop- 
of toegaan nie — gewoonlik om- 
dat hulle weens Sinkingskoors 
verwronge geraak het. Om die 
hartspier dan te versterk, is dit 
noodsaaklik om van tyd tot 
tyd `n versterkmiddel in te neem. 
Die Dr. Allens-Watersugpille is 
die ideale tonika, want dit kan 
met volkome veiligheid ingeneem 
word. 

Dit kan met vertroue gebruik 
word vir die volgende kwale: 
Hartkwaal, Swak Hart, Water- 
sug. Nier- of Leweraandoenings, 
Vatbaarheid vir verkoues, en 
Lae en Hoë Bijoeddruk. 


Dr. Allens- 
Watersug- 
Pille 


75c per bottel posvry van Nor- 
wood Coaker, Bus 89, Ladybraad 
@e6OoAKEKOL ET 











AUGUSTUS 1963 
Jaargang LIV Nr. 5 





Amptelike orgaan van: 
Die Nederduitsch Hervormde Kerk 
van Afrika 


Posbus 171 


Geregistreer aam die KR 


Hoofposkantoor as 'n Nuusblad 


REDAKTEUR: 
Ds. Joh. Dreyer, Van Riebeeckstraat 97, Potchefstroom. 


REDAKSIE: 
Mev. Marie Dreyer; prof. dr. P. $. Dreyer; dr. J. I. de 
Wet; dr. L. M. le Roux; ds. G. J. J. Roos en 
prof. dr. F. J. van Zyl. 


ADVERTENSIES EN ADEESVERANDERINGS: 
(vermeld sowel ou as nuwe adres) 
moet aan DIE ADVERTENSIEBESTUURDER, 
“Die Hervormer” Posbus 171, Krugersdorp geadresseer 
word. 








GEDRUK DEUR: 
N.H.W.-Pers, 
Humanstraat 55 — Krugersdorp 


EN UITGEGEE DEUR: 
Die Ned. Herv. Kerk van Afrika. 


Foon 660-5916/7 
UI GEE s DO R P 


INTEKENGELD: 
716c PER JAAR 


ADRES ,VROUE-RUBRIEK”: 
Mev. Marie Dreyer, Lynnwoodweg 105, Brooklyn, Pretoria 


ADRES RUBRIEK VIR DIE JEUG”: 
Dr. L .M. le Roux, Sussexlaan 421, Lynwood, Pretoria. 


DIE BLAD VERSKYN IN DIE BEGIN VAN ELKE 

MAAND. STUKKE VIR PUBLIKASIE MOET DIE 

REDAKTEUR NIE LATER AS DIE EERSTE DAG VAN 
DIE VOORAFGAANDE MAAND BEREIK NIE. 


EENWORDING? 


`n Nuwe wêreld is aan kom, `n wêreld waarim 
een van die uitstaande tekens sal weEes eeMWOT- 
ding op watter wyse dit ook al mag geskied. 
Op allehande terrein van die lewe word daaraan 
gedink en pogings daartoe aangewend. Dit is 
so op die gebied van die handel, op intermnasio- 
naal-politieke gebied en ook op die gebied van 
die kerk. Die skeuring tussen die oostelike en 
die westelike kerk ongeveer mege eeue gelede en 
dié tussen Rome en Reformasie in die sestiende 
eeu moet weer geheel word. Dit is 'n halwe eeu 
gelede deur elkeen as `n onmoontlikheid geag. 
In hierdie pogings tot eenwording word die ver- 
skille — selfs ingrypende verskille — hier en daar 
as van tweederamgse belang beskou, terwyl die 
ooreenkomste sterk ma vore gebring word. 


Hierdie eenheidstrewe op kerklik gebied is 
`n kind van die Wêreldraad van Kerke. Im hiet- 
die Wêreldraad werk meer as 150 kerke van 
verskillende belydenisse en kerkordes Saam en 
het daardeur indirek, maar ook direk, die moont- 
likheid van eenwording as `n vrug van die 
saamwerking aan die lig gebring. Met die sil- 
ting in Nieu Dehli verlede jaar is daar gesê dat 
daar mie gerus sal word voordat daar `n fimnalc 


vereniging van alle Christelike kerke, insluitende 
die kerk van Rome, plaasgevind het nie. 


Op hierdie vergadering is die groot Oosterse 
Ortodokse Kerk toegelaat as lid by die andersins 
Protestantse Wêreldraad van Kerke. 


Blykbaar het dit die pous van Rome ver laat 
dink. As die ,ganse” Ohristenheid saamgesnoer 
word in die Wêreldraad dan staan Rome alleen 
eenkant, die balans sal dan oorhel ma die kant 
van Geneve, en Rome sal sy dominerende posisie 
as die grootste Christelike kerk kwytraak. 


Dit kan die ,alleen saligmakende kerk” met 
sy totalitêre meigings en met sy strewe na mag 
nie duld nie. Dit was te wagte dat Rome die 
verlore terrein weer sal wil imhaal. 


Die tyd was daarvoor geskik en die onlangs 
gestorwe pous was met die man daarvoor. Die 
ingrypende veranderinge wat orals besig is om 
voltrek te word, die vermumwing by die kerk van 
Rome self en die vervaging van grense by die 
nie-Roomse kerke het die weg daarvoor gelyk 
gemaak. 


@ Blaai om 


Bladsy $ 
EENWORDING? 


@ Vervolg van vorige bladsy 


By die vernuwing in die Roomse Kerk dink 
ons aan die groeiende belangstelling vir die 
Bybel, die verdraagsamer houding teenoor mie- 
Roomse Christene wat mie meer ketters genoem 
word nie, maar geskeie broeders en die kontakte 
en gesprek tussen Rome en Reformasie. 


Wat die vervaging van gremse by die mie- 
Roomse kerke betref, wys ons op die hoflik- 
heidsbesoeke en eerbetonings aan die pous dewr 
die een Protestantse leidende figuur ma die 
ander. Ons moem hier die besoeke im die 
Vatikaan afgelê deur dr. Fisher, gewese aarts- 
biskop van Kantelberg in Engeland, dr. Dibelius, 
aartsbiskop van die Lutherse Kerk im Oos- 
Duitsland, Rev. L. Davidson, president van die 
Metodiste Konferensie van Groot-Brittanje en 
die Moderator van die Presbiteriaanse Kerk van 
Skotland. 


Van hierdie veranderinge het pous Johannes 
XXIII die beste gebruik gemaak. Hy het 
waarnemers gestuur ma die sitting van die 
Wêreldraad van Kerke in Nieu-Delhi en hy het 
waarnemers van mnie-Roomse kerke uitgenooi om 
die Vatikaamse konsilie in Rome verlede jaar 
by te woon. Waardevolle geleenthede is hierdeur 
geskep tussen Rome en Reformasie om kontak 
te maak en die moontlikheid vir die gesprek 
onderling te skep. 


Daar is egter mog baie en skerp voetangels 
vir hierdie toenadering. Een is dat Rome mou 
wel kennis meem van die bestaan van die ander 
kerke, maar hulle mie as kerke erken mie. Vir 

Rome is daar immers maar met een kerk. `n 
Ander voetangel is dat Rome onder ekwmene 
eintlik verstaan: terugkeer na die kerk van die 
pous. `n Derde is dat van die kamt van Rome 
onomwonde verklaar is dat hy geen enkele 
dogma kam terugtrek mie. 


Die geesdrif en blinde optimisme vir eem- 
wording tussen Rome en die kerke van die 
Reformasie mag `n groot versoeking word om 
fundamentele beginsels oor die hoof te sien. 
Van kompromisse met die evangelie kam egter 
geen sprake wees mie. Getrouheid aan die 
evangelie is `n gawe mie om verkwis te word mie, 
maar om te verdedig. 


Diepgaande verskille is daar mog altyd. 
Daar is by Rome die verering van en gebede tot 
Maria, die onmisbaarheid volgens Rome van 
goeie werke tot die saligheid, die onfeilbaarstel- 
ling van `n mens in die persoon van die pous, 
om maar mie meer te noem nie. 


Hierdie drie genoemde Roomse leerstellimgs 
sonder meer toon reeds die onoorbrugbare kloof 
tussen die Reformasie en Rome, tussen die kerke 
van die Hervorming wat glo op grond van die 
Woord self dat die mens onwaardig en onbe- 
kwaam tot enige goed is en ALLEEN uit genade 
gered kam word, en Rome wat die verlossings- 
werk halveer, dit verdeel tussen Christus en 


die mens. 


Rome mag `n vriendeliker en verdraagsamer 
gesindheid teenoor die Reformatoriese Christene 
betoon, hulle selfs uitnooi as waarnemers na sy 
konsilie toe, maar daarteenoor staan : Rome 
bly nog altyd Rome. 

— doh. Dreyer. 








ONS 
BUITEBLAD 


Die portret op die buiteblad is dié 
van Petrus Waldus na wie die Wal- 
dense Protestantse Kerk in Ttalië 
genoem is. Hy was 'n ryk handelaar 


in Lyon in Frankryk wat in 1177 tot 
bekering gekom het en toe na die 
woord van Christus aan die ryk 
jongman uit Markus 10 al sy besit- 
tings uitgedeel het om self as 'n 
arme sy kruis op te neem en 
Christus te volg. As rondreisende 
prediker in Frankryk en Noord- 
Ttalië het hy in botsing met die 


Roomse kerk gekom wat hom onder 
die ban geplaas het. Sy volgelinge 
is soms bitter vervolg. Hulle toe- 
vlugsoord was die diepe dale van die 
Alpegebergte in Noord-Italië met 
Torre Pellice as sentrum. 


Eers in 1848 het hulle gelykstel- 
ling voor die wet gekry. Sedert 1920 
is hulle teologiese skool in Rome 
gevestig. 





Hy leef die ,,meeste” wat die 
meeste dink, wat die nobelste voel 
en die beste optree. — P. J. Bailey. 


Hy wat bang is om te ly kan nie 
behoort aan Hom wat gely het nie. 


— Tertullianus. 


As ons met Hom sterwe, 
sal ons ook met Hom lewe. 


As ons verdra, 
sal ons ook met Hom regeer. 


As ons Hom verloën, 
sal Hy ons ook verloen. 


As ons ontrou is, 
Hy bly getrou 


Want Hy kan Homself nie verloën 
ni.e 


ONDERSTEUN ASB. 
— ONS — 
ADVERTEERDERS 

OORDENKING 


TEKS: Johannes 18 vs, 81 tot 
Johannes 14 :9. Joh. 14 :6(a): 
Jesus amtwoord hom: Bk is 
die Weg”. 


In die Bybel word die beeld van 
,die Weg” baie dikwels gebruik. 


Veral word hierdie beeld gebruik 
i.v.m. die drie bekende lyne wat deur 
die Bybel 1ê, nl. i.v.m. God, die mens 
en die verlossing of saligheid van 
die mens. In sulke gevalle beeld die 
Bybel dan die handeling, asook ander 
geleenthede wat daarmee saamhang, 
van God, of die van die mens, of 
ook die verlossing van die mens, in 
terme van die beeld van ,,die weg” 
uit. 


So is daar geleenthede in die 
Bybel waar die wil, die wet, die 
wysheid en handelinge van God .,die 
weg” of ,,weë” van God genoem 
word. Hiervan is Ps. 25 'n voorbeeld. 
waar die psalmis bid: ,Here maak 
my u weë bekend” of Ps. 27: ,,Leer 
MY u weg” of ook Ps. 119: Laat 
my die weg van u bevele verstaan.” 
Dit gaan in hierdie verse om die 
wil of die doel van God, wat dan 
,.die weg” of ,die weë” van God 
genoem word. 


So word die wet van God as soda- 
nie, hoewel dit ooreenstem met die 
wil van God. ook in terme van .die 
wee” voorgestel. , Was on die Here 
en hou sy weg” verkondig Ps. 37.,,Die 
weg van die Here is vir die opregtes 
'n vesting” sê Spreuke en as Dawid 
in sv loflied in II Samuel van die 
wee van die Here praat dan sê hy: 
,Ek het die weg van die Here gehou 
en nie goddeloos van my God af- 
gewyk nie.” 


Aansluitend hierbv is daar uit- 
snrake in die Bvhbel. soos dié van 
Job: .Wie het Hom sv weg VOOr- 
geskrywe?” en soos dié in ,Tesaia 
.Trlle weë is nie Mv weë nie,” waar, 
d.m.v. die beeld van ..die weg”, die 
wysheid. plan en handeling van God 
met die skenpins en die mens uit- 
oebeeld word Ook jn die Nuwe 
Testament ontbreek hierdie beeld 
tov. die wil. wet wvsheid en hande- 
Tine van (God. nie. sos bv. in 
Mattheiis, waar Van (Christus smesê 
word dat Hv .die wer van die Here 
in waarheid leer” en in Hebreërs 
waar die Here van Tsrael sê: Hulle 
het My weë nie leer ken nie.” 


Baie duidelik dus word in die 


Bybel baia dikwels van die hande-. 


line van God. asook van ander aan- 
geleenthede wat daarmee saamhane. 
gepraat jn terme van die heeld van 
,die weg.” 


Maar nou is dit, aan die ander 


mn 


kant ewe duidelik dat hierdie beeld 
nie net t.o.v. God gebruik word nie, 
maar ook t.o.v. die mens en wel 
m.b.t. die mens se opvattings, begin- 
sels, lewenswandel en handeling. 


,Dawid was voorspoedig in al sy 
weë” sê die profeet Samuel; Jotam 
het magtig geword, want hy het ,,sy 
weë gerie voor die aangesig van 
God,” is die opmerking in Kronieke. 
,Die oë van de Here is op die weë 
van die mense” is die wysheid vaa 
Job, en die Psalm-digter die weet dat 
die Here .die weg van die regver- 
diges ken.” ,.Bekeer julle van julle 
verkeerde weë” is die oproep van 
Jesaja tot die volk Israel wat in hulle 
lewenswandel, beginsels en hande- 
ling. dus in hulle weë. die Here ver- 
geet het. Nog baie ander plekke is 
daar in die Bybel. ook in die Nuwe 
Testament, bv. die brief van .JTako- 
bus en Judas, waar die opvattings, 
beginsels. lewenswandel en handel- 
inge van die mens , die weg” of .,dit 
weë” van die mens genoem word. 


Bo en behalwe die feit dat 
in die Bybel die beeld van ,,die wes” 
m.b.t God in sy handeling en wils- 
openbarins gebruik word en bo en 
behalwe die feit dat die opvattines, 
lewenswandel. gesindheid en hande- 
ling van die mens ook dm v. hierdie 
beeld uitgedruk word,. vind die Bybel 
ook nog geleentheid om daar tussen- 
in en nou daaraan verbonde van die 
verlossing van die mens tot saligheid 
te praat as ,.die wes.” ,,Waar is tog 
die wer na die woning van die Jig” 
vra Job en in die Nuwe "Testament 
word die verlossing demr Jess 
Christus herhaalde kere ,.die wees van 
verlossing” genoem. tromens dit sou 
met eroot moeite wees dat 'n mens 
'n ryker en sinvoller beeld sou kon 
kry om die verlossing van die mens 
mit die duisternis tot die lie mee uit 
te beeld. 


Fin nou. terwvl in die Rvhel hier- 
die beeld van ,,die wes” so verskil- 
lend en tog so genas gebruik word, 
is dit met nuwe belanestelling dat 
ons die uitspraak van Jesus Christus 
oor Homself in Johannes 14:6 be- 
luister: Jesus antwoord hom: ,Ek is 
die Weg.” 


Die onmiddellike en eerste beteke- 
nis van hierdie uitspraak van 
Christus is duidelik en voor die hand- 
ligeend: Jesus Christus is die weg 
van die verlossing. die weg tot die 
Vader, die weg, die poort, tot die 
ewige koninkryk van God. Alleen 
deur Hom is die verlossing van die 
mens uit die duisternis van hierdie 
wêreld tot die lig van die ewlge 
koninkryk moontlik. ,Ek is die weg” 
het Jesus gesê en onmiddellik daar- 


by: ,niemand kom na die Vader be- 
halwe deur my nie.” Hierdie toe- 
voeging is genoeg om te verduidelik 
dat Jesus Christus Homself hier ver- 
klaar as die enigste moontlike ver- 
lossing wat vir die mens bestaan. 
Miskien moet 'n mens hier ook by 
bedink die woorde dat daar geen 
ander naam onder die hemele gegee 
is waardeur die mens gered kan word 
nie as net die naam Jesus Christus. 


Maar nou terwyl dit die onmiddel- 
like en eerste betekenis van hierdie 
woorde van Christus is. dwing hier- 
die beeld van ,,die weg” wat Hy ge- 
bruik. 'n mens om, in die lig van die 
verskillende inhoude wat hierdie 
beeld al in die Bybel gehad het, die 
gedagtes te laat gaan oor die wese 
en werk van Christus. 


Ek is die weg” het Jesus gesê 
en daarmee aangedui dat Hy die 
enigste Verlosser is. Maar tog word 
hierdie beeld van ,.die wee” ook in 
die Bybel gebruik om die handeling, 
wil en wysheid van God mee uit te 
druk. En nou, is Jesus Christus nie 
ook hierin ,,die weg van God” nie? 


Ja, dit is beslis so. Jesus Christus 
jis die weg van God. Jesus Christus 
is die wil, die wysheid en die hande- 
ling van God met en vir die mens! 
Tn Jesus Christus het God self aan 
die kruis met en vir die mens ge- 
handel: in Jesus Christus is die wil 
en wysheid van God geopenbaar; is 
God self geopenbaar en het Hy die 
werk van sy hande voortgesit. 


Ek is die wee” het Hv gesê. 
Voorwaar 'n dubbele waarheid. Hy 
is die weg van verlossing, maar Hy 
is alleen die wee van verlossing om- 
dat Hy die weg van God is. omdat 
Hv die plan die handeline van Gods 
liefde is, omdat Hy die kern van die 
handeling van God vir en met die 
mens is. ja. omdat Hv God self is 
wat optree in belange van die mens. 


Ek is die weg.” 


Noe is die sedagte nie uiteepnut nie, 
Ts hierdie heeld nie ook dikwels ee- 
bruik om die handel en wandel van 
die mens mee uit te druk nie? 


Jesus Christus. die Woord wat 
vlees geword het gebore uit die 
maaed Maria. waas volkome mens 
namens die mens. Sy handeling, sy 
doen en late, sy lewenswandel en 
alles wat Hy eedoen het as mens 
was dié van die mers — nie dié van 
`n mens nie, maar die van die mens! 
Hy het die sondeskuld van die mens 


@ Vervolg op bladsy 4 

Oordenking 


@ Vervolg van vorige bladsy 


betaal; Hy het aan die kruis gehang 
ip.v. die mens; Hy het aan die ge- 
regtigheid van God voldoen as mens 
namens die mens! Siedaar — Jesus 
Christus die weg Van die mens! In 
en deur Jesus Christus is die skuld 
van die mens teen (God, betaal; is 
die saak van die mens met God reg- 
gestel. So was Christus dus die weg 
van die mens voor die aangesig van 
God. 


“Ek is die weg” het Jesus gesê. 'n 
Driedubbele waarheid: Hyis die 
weg, ja, die weg van (od met die 
mens; die weg van die mens en 
teenoor God en daarom is Hy die 
weg van verlossing vir die mens. 


Wanneer Jesus Christus aan 
Thomas sê: ,Ek is die weg” dan sê 
Hy eindelik: ,Ek is God wat vir die 
mens is deur my liefde ten spyte van 
die sonde van die mens, en Ek is 
daarom ook die mens wat aan God 
se gereetigheid voldoen het: dus is 
Ek vir die mens die enigste Verlosser 
en middelaar wat daar is. 


Dit gaan by hierdie woorde van 
Christus dus ook daarom dat Hy 
volkome God en tegelvk waaragtige 
mens is waardeur Hy die enieste. 
ewige Verlosser is wat bestaan in 
die ganse geslae van die mens. 


“Ek is dit wee”. Hierdie woorde 
was gerig aan Thomas en die ander 
dissipels van Jesus: hulle wat lank 
saam met Hom verkeer het en wat 
bevoorres was om “vit sy mond die 
waarheid van sv verlossine te hoor. 
Tog blyk dit uit die sedeelte waarin 
hierdie woorde van die Seun van God 
verhaal word, dat sv dissinels die 
saak noe nie ver verstaan hat ten 
tvde van die uitsnraalt nie Hulle het 
wel verwoae dat Hv die wee Van VveTr- 
'ossine was maar hille het die ver- 
lossine nie verstaan as die ewige 
verlossine wat met die koninkrwvliz 
van die hemele te make het nie. Hulle 
het maar sedink dat Hy die wer 
van verlossines was vir die volk 
Tsrael. alleen maar wat die Romeinse 
Norheersines hetref Hule wou dat 
FTy 'n aardse verlosser Sou wees, 'n 
Verlossor wat slees verlossing vir 
Terael hier on aarde tewees son 
hrine. terwvl die hemelse verlossing 
dan on 'n ander wvse tot stand sou 
om. Hulle het Christus vir 'n Ver- 
losser gehou wat slegs daarin belane- 
oestel het dat die volk Terael on 
staatkundiee eebied verlos sou word 
Dit het vir hulle rondom Christus nie 
daarom gegaan dat die mens Vvas- 
gevang was in die kloue van die 
sonde en die Satan nie maar daarom 
dat hulle nie onafhanklik en staat- 

kundig vry was nie, dat hulle dus, 
om dit in ons moderne begrip te 
stel, nie hulle self regeer het nie, 'n 
,een-man-een-stem” - toestand gehad 
het nie. 


Petrus wat sê: ,,Here waarom kan 
ek u nie nou volg nie?” 'Thomas 
wat sê: Here ons weet nie waar 
u heengaan nie en hoe kan ons die 
weg ken?” Filippus wat sê: ,Here, 
toon ons die Vader en dit is vir ons 
genoeg” is maar enkele openbaringe 
van die onkunde en wanopvatting 
van die dissipels van Christus. 


Waarom was dit so? Hoekom het 
hierdie bevcorreste groep dissipels 
hierdie fout gemaak? Hoekom was 
hulle Meester vir hulle slegs 'n tvde- 
like, wêreldse weg, slegs 'n menslike, 
gedeeltelike Verlosser? Hoekom het 
hulle Jesus Christus nie geken as die 
ewige weg van ware verlossing nie? 


Eenvoudig omdat hulle Hom nie 
verstaan het as die weg van (God 
met die mens en die weg van die 
mens voor God nie! Die dissipels 
het Hom nie geken as od wat mens 
is en mens wat God is. sodat Hy 
Verlosser van die mens uit die kloue 
van die Satan en die sonde sou 
wees nie. 


Broeders en susters. ons mag hier- 
die fout nie maak nie. Ons mas 
Christus mooit verstaaan as 'n 
sosiale hervormer of staatkundiee 
verlosser nie. Ons mag hulle wat 
hulle op Christus heroen vir hulle on- 
logiese dade van liberalisme en 
humanisme. waarvan hulle die ge- 
volge nie bedink het nie, nie glo nie! 
Christus is nie die wee waardeur 
mense staatkundie onafhanklik word 
of waardeur mense .een-man-een- 
stem?”-voorreete verkry (of hulle non 
in Christus slo of nie) of waardeur 
mense maatskaplik gelvk word ten 
snvte van die feit dat dit die Satan 
bevoordeel nie. 


Dit gaan in Jesus Christus om 
veel groter. dieper en blywender 
waarhede. Dit eaan om die mens wat 
vasgevang is. ja wat verkneg is, ia, 
vasgevang en verknee deur die 
Satan en die sonde; die mens wat 
weerhou is van die koninkryk van 
God; die mens dus wat nie na behore 
mens kan wees nie omdat die sonde 
dit vertroebel. Dit gaan daarom dat 
God daardie mens lief het en hom 
wil verlos. 


Jesus Christus is die weg van 
hierdie ewige verlossing en daarom 
is Hy die weg van God met en Vir 
die mens asook die weg van die mens 
voor God. En omdat Hy so is, omdat 
Hy God is wat handel en mens is 
wat voor God handel, daarom is Hy 

die ewige verlossing van die mens 
deur God. 


Alleen so, alleen as ons Jesus 
Christus verstaan as God en mens en 
daarom as middelaar tussen mens en 
God, sal ons verstaan dat Hy die weg 
van die lewe is, die weg na die heer- 
like Koninkryk van (od waar die 
sonde nie is nie, waar die mens dus 
ewiglik in hemelse afhanklikheid ge- 
lyk sal wees voor God. 


Ek is die Weg” 'n ewige perma- 
nente wee, 'n weg na ware vrede 
en vreugde, 'n weg met 'n ware en 
werk?ike bestemming. 


Hoe 'n ryke en heerlike waarheid 
is hierdie woorde van Jesus Christus 
nie. want staan daar nie ook ge- 
skrywe i.v.m. die oordeel van God, 
dat God gesê het: ,Ek sal met 
jou handel ooreenkomstig jou weg” 
nie? 


As Jesus Christus deur dat ek in 
Hom glo. my weg is, wat het ek te 
vrees? Is Hy nie die volmaakte en 
welaangename weg voor God nie ?. 
En Jesus antwoord Hom: ,Ek is die 
weg.” Daar is net een weg, geen 
ander weg of kortpad nie, en hierdie 
weg het geen ander bestemming as 
net die een bestemming nie, nl. die 
koninkryk van God. 


Hy is die weg. ook ons weg, as ons 
Hom glo dat Hy die ware weg is. 


— Amen. 





NUWEONTDEKKING 
VERNUWE 


JEUGDIGE ENERGIE 


Mense wat aan verlies van krag, 
senuagtigheid, swak liggaam, onsuie 
wer bloed, swak geheue en slape- 
loosheid ly en wat voor hul tyd afge- 
mat, sat en lewensmoeg voel, sal 
met genoeë verneem van 'n nuwe 
ontdekking deur 'n Amerikaanse 
geneesheer. 

Dié nuwe ontdekking maak dit 
moontlik om nuwe krag in u stelsel 
gou en maklik te vernuwe, om ryk, 
suiwer hloed te bou en u gedagte en 
geheue ie versterk en om u soos 'n 
splinternuwe sikspens te laat voel. 
Die ontdekking wat 'n medisyne vir 
gebruik tuis is en in aangename 
tabletvorm beskikbaar is, begin in- 
derdaad baie gou om nuwe energie 
en lewendigheid te bou, en nogtans 
is dit volkome onskadelik en heel 
natuurlik in werking. 

So groot was die welslae van die 
nuwe ontdekking, wat Higalon gen- 
oem word, dat dit tans by alle ap- 
tekers verkrygbaar is. M.a.w. Hie 
galon laat u vol lewe en energie voel 
en maak u jare jonger. 'n Spesiale 
botteltjie van 48 tablette kos min. 
Kry vandag nog Higalon by u ap- 
teker. 

pIa HERVORMER 


Bladsy 6 


DRIE LERAARS LÊ DIE TUIG NEER 


Nou dat die kerk met blydskap 
elke jaar jongmanne in die bediening 
sien toetree, moet dieselfde kerk ook 
kort-kort met leedwese sien dat van 
sy ervare, in die diens van die evan- 
gelie vergrysde manne, die herder- 
staf neerlê. 


Sedert 1921 toe die eerste student 
wat in Pretoria afgestudeer het nl. 
ds. P. J. J. Venter, tot die bediening 
toegetree het tot vandag toe het daar 
byna 150 manne die amp as evan- 
geliedienaar in die kerk van ons 
vadere aanvaar, terwyl in dieselfde 
tyd ongeveer 30 manne oorlede is of 
die amp neergelê het om 'n ander 
betrekking te aanvaar of vanweë 
hoë ouderdom of ander liggaamlike 
omstandighede bedank het. Dit be- 
teken 'n wins van 120 evangelie- 
dienaars oor 'n tydperk van ongeveer 
40 jaar. 


Vir hierdie wins is die kerk al te 
seker dankbaar, maar gesien die uit- 
breiding en die feit dat voortaan die 
predikante wat weens ouderdom 
gaan aftree gouer as in die verlede 
op mekaar sal volg, word daar uit- 
gesien na meer jongmanne wat hulle 
geroepe voel tot die diens van die 
Woord. Laat die hele kerk dan die 
Here va ndie oes bid dat hy meer 
arbeiders in sy wingerd uitstuur. 


Gedurende die maand Junie het nie 
minder as drie broeders uit die 
heilige diens getree nie. 


Die eerste aan die beurt was ds. 
P. J. J. Venter wat tot op 15 Junie 
predikant van die gekombineerde ge- 
meentes Parys en Venterskroon was. 


Ds. Venter, 'n seun van die ge- 
meente Zeerust, het na sy studie op 
Potchefstroom en Pretoria gedurende 
1921 op Lichtenburg toegetree tot 
die bediening. Tn 1923 is hy na 
Delarey en daarna het hy die ge- 
meentes Zeerust 1927-1929 Johannes- 
burg 1929-1930, Klerksdorp 1930- 
1944, Roodepoort 1944-1949, Oos- 
Londen 1949-1952 en Parys-Venters- 
kroon 1955-1963 bedien. 


Hy was `'n gesogde prediker, 
nederig in sy omgang, vol grappe in 
sy gesprekke en een wat volgens sy 
eie woord ,,deur die jare nie mak 
geword het vir die kansel nie,” om- 
dat hy onder die besef verkeer het 
van die groot verantwoordelikheid 
wat op die prediker rus wat die op- 
drag het: Gee jy vir hulle om te 
eet — van die lewensbrood. 


Met sy afskeid het hy o.a. gesê dat 
hy die Herv. Kerk deur die jare heen 
meer lief gekry het, maar ons het 
opgemerk met sy afskeid hoe sy 
twee gemeentes hom leer lief kry 
het. Hulle het swaar afskeid van 


hom en sy gewaardeerde gade ge- 
neem. 


Twee weke later is afgeskeid 
geneem van twee leraars, nl. ds. $. 
Vermooten van lLosberg en ds. M. 
S. Grobler, Ottosdal. 


Ds. $. Vermooten was die nestor 
onder die Herv. predikante. Hy is 
'n Potchefstroomse seun wat in 
Nederland aan die Ryksuniversiteit 
van Utrecht sy kandikaatseksamen 
in die teologie afgelêé het en in 1915 
georden is as leraar van die ge- 
meente Zeerust. Begin 1919 het hy 
wyle ds. C. W. du Toit in die Trans- 
vaalse moedergemeente, Potchef- 
stroom, opgevolg. Gedurende 1926 
het hy dr. H. van Broekhuizen in 
Pretoria opgevolg. Na dertienjarige 
diens in die hoofstad het hy 'n be- 
roep na Pretoria-Noord, 'n deel van 
Sy ou gemeente Pretoria, aangeneem 
om gedurende 1955 dit te verwissel 
met Losberg, 'n afgestigte deel van 
sy ou Potchefstroomse gemeente. 


Hy het die kerk op belangrike 
kommissies gedien soos Vise-voor- 
sitter van die Kommissie van die Al- 
gemene Kerkvergadering, voorsitter 
van die Kuratorium, asook van die 
Kommissie vir Onderwys en Opvoe- 
ding. 


In die krag van sy lewe was hy 
een van die mees gevierde predikers 
onder die Hervormde predikante. Na 
sy raiodienste uit Pretoria is met 
groot graagte en by voorkeur ge- 
luister tot ver buite die Herv. Kerk- 
kringe. ln die omgang onder sy 
mense was hy aangenaam en sy 
vriendekring was groot. 


Ds. M. $. Grobler is 'n seun van 
die verre weste, uit die distrik Mafe- 
king. Sy opleiding aan die Universi- 
teit van Pretoria is beëindig toe hy 
aan die end van 1951 die graad BA 
BD. verwerf het en na proponents- 
eksamen in 1952 georden is in die 
bediening op Dordrecht, K.P. Na drie 
jaar het hy hom 'n beroep na Ottos- 
dal laat welgeval. 


Hier het hy met veel toewyding 
gewerk. Tydens sy bediening het 'n 
sierlike kerkgebou daar verrys en 
deur sy geseënde bediening het die 
klein gemeente met groot offers gou 
die skuld op die kerkgebou afgewerk. 


En nou nadat hy slegs elf jaar in 
die diens van die Woord gestaan het, 
tree hy om gesondheidsredes af. 


Hy word 'n spoedige herstel onder 
die seënende hand van die Here toe- 
gebid. Mag dit genadiglik gegee 
word dat hy weer instaat sal wees 
en die begeerte sal hê om terug te 
keer tot die heilige diens. 


Die twee ouere broeders bid ons 
toe dat ook aan hulle bewaarheid 
mag word die woord dat ons God 
hulle sal dra in sy liefde tot die 
gryse ouderdom toe en hulle daarna, 
in sy heerlikheid sal opneem. 


— Joh. Dreyer. 














Opgedra aan 
ds. S. Vermooten 


des. 49:17-17. Wysie Ges. 58. 


1. Sion sê, wanhoop bevange: 
,Ag, die Heer het my vergeet 
en verlate met verlange 
sit ek Here met my leed. 
Antwoord Here: ,klink die krete 
as hy sonder hierdie wete 
dat die Here steeds sal troos 
uitroep mat en moedeloos. 


2. ,Kan 'n vrou wat in haar smarte 

kinders aan die wêreld gee 

hul vergeet, haar moederharte 

nie bekommer oor hul wee? 

As 'n moeder dit kon doen het, 

met die swakheid haar versoen 
het,” 

klink die trooswoord van die 
Heer: 

,Ek vergeet jul nimmermeer. 


3. In die palme van my hande 
het ek julle gegraveer 
en jul mure en jul wande 
sien ek altyd immermeer. 
Dan vir jul geen sielsverlange:' 
kom jul seuns met jubelsange; 
vyande verdwyn tot niet. 
Dis wat Ek, jul Heer, gebied.” 


— AA J. Willemse. 

KEN DIE HERE” 


As die profeet Hosea in sy dae 
gekla het oor sy volk wat ten gron- 
de gaan weens 'n gebrek aan kennis, 
hoe sou hy dan nie in ons dae ge- 
ween het oor die gebrek aan kennis 
waaronder ons gebukkend gaan nie. 
Dit gaan in hierdie kennis nie om 
'n kennis van die wetenskap, wêreld- 
omstandighede of wêreldpolitiek nie, 
maar oor die kennis van God, sy 
Woord en sy heilsboodskap aan ons. 
Dit is seker nie nodig om hier te 
staaf dat die groot meerderheid van 
ons kerkmense van vandag, nie meer 
beskik oor 'n deeglike, sekere kennis 
van God en sy beloftes wat aan ons 
geopenbaar is nie. Tn die dae van 
ons voorouers, het ons dikwels ge- 
hoor dat hulle sê dat huile vandag 
lekker ,,uit die Bybel gesels het. 
Hierdie ,,uit die Bybel gesels”, was 
nie net 'n meedeel aan mekaar van 
die heilsgeskiedenis nie, maar ook 
hulle verstaan daarvan en ook hulle 
besondere probleme wat hulle met 
die begryp daarvan gehad het. Hulie 
kon ook baie lank en onderhoudend 
oor velerlei onderwerpe soos bv. die 
uitverkiesing, die lewe na die dood, 
die wedergeboorte, die sektewese, 
ens. gesels. Hulle kon dit doen om- 
dat hulle 'n deeglike kennis van die 
Bybel gehad het. 


In ons dae vind ons dit selde dat 
van ons lidmate 'n godsdienstige ge- 
sprek met mekaar voer. Gaan ons 
na die oorsake daarvoor soek, kan 
daar net een antwoord wees, nl.: ge- 
brek aan kennis. 'n Mens kan nie 
aan 'n gesprek oor 'n sekere onder- 
werp deelneem as jy geen goeie 
kennis daaraan het nie. 


Nou is dit immers hier nie eers 
nodig om op die gevare van hierdie 
gebrek aan u deeglike kennis en ver- 
stand van die Bybel te wys nie. Daar 
is seker nie 'n gemeente waar daar 
nie kommer hieroor uitgespreek word 
nie. Daar mag nou miskien by die 
meeste van ons lidmate 'n redelike 
mate van kennis van die heils- 
geskiedenis bestaan, maar die begrip 
en verstaan daarvan om met oor- 
tuiging aan gesprekke daaroor te 
kan deelneem, ontbreek. 


Wanneer daar oor hierdie probleem 
besin word, dan word daar telkens 
gestel dat daar maar net een oplos- 
sing vir hierdie probleem is, en dit 
is kategese en nogmaals kategese. U 
moet nou nie by die lees hiervan 
saam met so baie van ons lidmate 
onder die wanindruk verkeer dat ons 
nou nadat ons eenmaal die katki- 
sasieklas deurloop het, genoeg en 
alles weet nie. 


Oor die feit dat ons in die predi- 


king voortdurend daarmee besig is 
om die Skrifte uit te 1ê en oor wat 
die pretensie van die erediens is, wil 
ons nie nou hier op ingaan nie. 
Wanneer die huisbesoek op verant- 
woordelike en verantwoorde wyse ge- 
doen word, dan gebeur dieselfde ook 
hier. Wat ons hier onder aandag 
wil bring en wil aanbeveel, is om 
afgesien van wat daar in die ere- 
diens gebeur en gedoen word, ons 
nog verder ook gespreksmoontlikhede 
in die gemeente sal skep sodat daar 
godsdienstige gedagtewisseling 'tus- 
sen die gelowiges onderling kan 
plaasvind. En hierdie gesprek wat 
ons dan so op 'n spesifieke manier 
met mekaar wil en sal voer, gaan 
dit, net soos in die prediking, oor die 
verdere toerusting van die gelo- 
wiges vir hulle dienswerk. En hierdie 
gesprek, wat ook niks anders as 
voortgaande kategese is nie, roep 
die gelowiges mekaar al lerende toe: 
Ken die Here”! Hierdie leer, on- 
derrig deur gesprek — afgesien van 
die prediking waaronder ons voorl- 
durend verkeer — is nie afgehandel 
by die geleentheid toe ons belydenis 
van geloof gedoen het nie maar is 
'n voortgaande kerklike opdrag aan 
hulle wat tot geloof gekom het deur 
die saaklike uiteensetting van die 
sin en betekenis van die Evangelie 
wat gehoor is. Hierdie gesprek wat 
ons moet voer oor die aangekondigde 
heil, wat noodwendig moet lei tot 
die betere verstaan daarvan, kan ook 
alleen maar ten gevolg hê dat die 
gemeente haar dienswerk in die 
wêreld met groter oortuiging sal ver- 
rig omdat die gemeente nou nie met 
'n toevallige nie, maar 'n sekere ken- 
nis oor die heilsfeite het. Hierdie ge- 
sprek is 'n informele bespreking van 
verskillende aspekte van die Christe- 
like 'ewe, 


In die Nuwe 'Testament het die 
onderrig na die vorm nou aangesluit 
by die Joodse wyse van onderrig soos 
wat dit in die sinagoge plaasgevind 
het, vergelyk hier Math. 13:54, Lukas 
4:16 vervolgens en Joh. 18:19. Soms 
ook in twisgesprekke (Mark. 12:85), 
deur gelykenisse (Mark. 4:2) en op 
ander maniere. 


Daar moet egter twee voorwaardes 
vir hierdie gespreksvoering gestel 
word, nl.: 


(a) dat die heilsfeite die grond 
van die gesprek of handeling 
sal wees 

en 


(b) dat die dinge aangaande die 
Here noukeurig geleer sal 
word (Hand. 18:25). 


'n Uitstaande voorbeeld van die 
sin, betekenis en inhoud van hierdie 


gespreksvoering, vind ons in die ge- 
skiedenis van die Emmausgangers in 
Lukas 24:14-27. Die Emmausgang- 
ers is hier in gesprek oor die ge- 
beure in Jerusalem tydens die kruisi- 
ging en opstanding van Jesus 
Christus. Die doel van hulle gesprek 
is om te kom tot 'n beter verstaan 
van dit wat gebeur het, daarom on- 
dervra hulle mekaar ook (Luk. 24: 
15), sodat hulle kan kom tot die 
werklike sin en betekenis van die 
dinge aangaande Jesus Christus. 
Hierdie gesprek soek na die nadere 
ontvouing en saaklike uiteensetting 
van die evangeliese waarheid. 


Nou wil ons aan die hand van 
hierdie enkele losstaande opmerkings 
hierbo aanbeveel dat daar in elke 
gemeente sodanige gespreksmoont- 
likhede geskep word. In sommige ge- 
meentes word daar wel reeds By- 
belstudieaande gehou, maar ons wil 
tog die hou van wat alreeds bekend 
staan as Gemeenteaande, aanbeveel. 
Die Gemeenteaand word dan op 'n 
Sondagaand net na die erediens ge- 
hou. 


Wat nou gebeur, is die volgende: 


Vooraf bepaal die predikant, in 
oorleg met die Kerkraad, waaroor 
daar op 'n besondere aand gehandel 
sal word en kondig dit dan ook voor- 
af aan die gemeente aan. Met so 'n 
gemeenteaand kan daar oor 'n 
groot verskeidenheid onderwerpe 
gehandel word, soos bv. die uitver- 
kiesing, die wedergeboorte, bekering, 
sakramente, Rooms - katolisisme, die 
dwaling van onderskeie sektes, ens. 


In die prediking van die aand be- 
paal die predikant hom dan ook by 
die besondere onderwerp. Uit die 
aard van omstandighede sal die 
prediking die aand ook korter wees. 
Die erediens loop verder met soos in 
normale omstandighede af. 


Net na afloop van die erediens, 
gaan die predikant dan na die kate- 
der en hou 'n kort inleiding oor die 
onderwerp vir die gesprek wat moet 
plaasvind. Daarna kan die gemeente 
hulle vrae stel waaroor daar by hulle 
miskien onduidelikheid bestaan. Die 
gemeente het hulleself nou ook al 
lankal vir die gesprek voorberei 
want die onderwerp waaroor daar 
gehandel word, is al by verskeie ge- 
leenthede aan hulle bekend gemaak. 


Die nut van so 'n gesprek in 'n 
vergadering van die gemeente, is dat 
almal nou aan die gesprek kan deel- 
neem. Die gemeente bly hier nie net 
passiewe hoorders nie. Die prediking 

Die Bybelse Agtergrond van die 
Besprenkeling in die Doop 
Dr. B. J. van der Merwe 


ONDERDOMPELING IN DIE 
BYBEL 


Nadat ons in twee vorige artikels 
probeer het om die Bybelse agter- 
grond van die besprenkeling aan te 
dui, wil ons in hierdie artikel iets 
sê oor die woord en begrip ondei- 
dompeling in die Bybel. 


A. DIE OU TESTAMENT. 


Anders as in die geval van die 
woord en begrip besprenkeling het 
ons in die Ou 'Testament nie `n 
duidelike aanwysing i.v.m. die begrip 
onderdompeling nie. Ons is hier aan- 
gewys op sekere woorde en begrippe 
wat met onderdompeling vergelyk 
kan word. Die enigste plek waar 
ons in die Griekse Ou Testament die 
woord en gedagte van onderdompe- 
ling aantref, is in 2 Kon. 5:14, in die 
verhaal oor Naiman en Elisa. Die 
Afrikaanse Bybel vertaal: ,,Daarop 
het hy afgeklim en sewe maal in die 
Jordaan ondergeduik.” Die Griekse 

is dikwels niks anders as net die aan- 
kondiging van die heil nie. Hier 
waar die gemeente in gesprek is, 
kry ons dan ook so die geleentheid 
om mekaar op te bou in die geloof. 


Dit gaan dus hier min of meer om 
'n informele bespreking van verskil- 
lende aspekte van die Christelike 
lewe en denke. Dit gaan in hierdie 
gesprek om presies dieselfde as dit 
wat die inhoud van die prediking is, 
naamlik Jesus Christus. Hier word 
ook gestreef na die vermeerdering 
van die kennis Gods en die opbou van 
die gemeente tot sy eer. 


Hierdie gesprek, net soos die 
prediking, moet nou ook nie lei tot 
private besit van hoër insig nie, maar 
tot vreugdevolle deurgee van wat 
ontvang is. Die ontvange heil is nie 
private besit nie. Gods spreke tot 
die mens, ook op hierdie wyse, roep 
onvermydelik op tot antwoord — 
tot die deurgee van dit wat ons 
gehoor het. 


Dit sal goed wees as elke kerkraad 
hieroor gaan besin en dit op die proef 
gaan stel. In gemeentes waar dit 
nou alreeds gedoen word, was dit tot 
veel nut, heil en seën. 


— Ds. H. R. Visser. 


Ou 'Testament gebruik hier die 
werkwoord baptizoo wat in die Nuwe 
Testament gebruik word vir die 
doop. Dat hier nie van `n doop 
sprake is nie, behoef geen verdere 
betoog nie. 


Godsdienstige wassinge in die 
Ou Testament 


Uitgaande van hierdie verhaal van 
Eliza en Na#man kan ons met 
hierdie handeling wat Naiman 
moes uitvoer, allerlei ander vorme 
van wassinge vergelyk, aanegsien die 
twee werkwoorde wat in die Heb- 
reeuse Bybel vir hierdie seremonie 
gebruik word. ook elders in die Ou 
Testament voorkom. Ons verwys 
hier na die werkwoorde rTahas (was 
— 2 Kon. 5:10, 12, 13) en tabal (2 
Kon. 5:14— onderduik. 


Wat die laaste werkwoord betref 
(induik, sien ook indompel in Job 
9;31) vind ons in die Ou Testament 
die volgende gebruike daarvan: 


(a) By die instelling van die pasga; 
,neem 'n bossie hisop en steek 
dit in die bloed wat in die 
skottel ist 12:22) 


(b) Net so iv.m. die bloed van 
offerdiere: ,,die priester moet 
sy vinger in die bloed steek.” 
(Lev. 4:6, 17.) 


(c) Algemene sinsnedes soos DV.: 
,die punt van sy staf in die 
heuningkoek doop (1 Sam. 
14:27). 


Tn die Ou 'Testament speel die 
begrip onderdompeling” dus geen 
noemenswaardige rol nie. Met die 
kultus hou dit alleen verband as 'n 
soort van tegniese term vir die in- 
doop van die vinger van die priester 
of die hisopbossie in die offerbloed. 
Selfs die vertaling van 2 Kon. 5:14 
met onderdompel, soos ons dit in die 
Griekse Bybel aantref, is onseker en 
is miskien geinspireer deur die 
Joodse proseliete-doop. 


Die eersgenoemde werkwoord, 
waardeur die handeling wat Na#iman 
moes uitgevoer het, aangedui word, 
nl. Tahas (—was, 2 Kon. 5:10, 12, 
13) word ook in verskillende 
betekenisse in die Ou Testament ge- 
bruik. So bv. in die sin van ,'n bad 
neem” (Ex. 2:5). Hierdie werk. 
woord hou meer direk verband met 
godsdienstige seremonies in die Ou 
Testament. In hierdie verband dui 
dit bv. aan: 


(a) Die afwas van sekere gedeeltes 
van offerdiere, soos bv. die 
binnegoed en pote (Ltv. 8:21). 


(b) Die reiniging van Af#iron en sy 
seuns voor hulle instelling as 
priesters (Ex. 29:4). 


(c) Allerlei wassinge wat Voorge- 
skryf is in die wet waardeur 
mense wat kulties onrein ge- 
word het, d.w.s. onbevoegd ge- 
word het om aan die godsdiens 
deel te neem, hulleself moes 
reinig. Ons noem in hierdie op- 
sig 'n melaatse (Lev. 14:9) en 
die priester wat die sondoffer 
berei het (Num. 19:7). Anders 
as die besprenkeling dien hier- 
die godsdienstige wassinge eg- 
ter nêrens tot ontsondiging of 
versoening van die sonde nie. 


Profetiese Beeldspraak. 


Slegs op enkele plekke word in 
die Ou Testament 'n verband gelê 
tussen die verwydering van sonde 
en dergelike wassinge, en wel in die 
profetiese beeldspraak. Ons dink 
hier bv. aan Jes. 1:16: ,,Was julle, 
reinig julle, neem die boosheid van 
julle handelinge voor my oë weg, 
(Sien ook Jes. 4:4). Dit is duidelik 
dat die profeet hier beeldspraak ge- 
bruik, 'n beeldspraak wat terug- 
gryp op sekere godsdienstige was- 
singe, waardeur kultiese reinheid 
verkry is. In hierdie verband kan 
ook nog genoem word Jer. 4:4: , Was 
jou hart van boosheid, o Jerusalem, 
dat jy gered kan word.” (Sien ook 
Ps. 51:14, 9). In hierdie laasgenoem- 
de drie voorbeelde word egter 'n 
werkwoord gebruik wat in die Ou 
Testament gewoonlik die was van 
kdere aandui en waarvan die grond- 
betekenis skyn te wees om klere 
skoon te kry deur hulle in die water 
te krap of te kniel of te slaan (die 
werkwood kabas, sien bv. Lev. 18:6; 
14:47). Ook in hierdie drie Vvoor- 
beelde het ons dus met profetiese 
beeldsprake te doen. 


Besien ons dus die gegewens in 
die Ou Testament, dan blyk dit: 


(a) Dat die woord en begrip ,onder- 
dompeling” in doop eintlik geen 
agtergrond in die Ou Testament 
het nie. Die Ou Testament ken 
geen seremonie wat direk as 
onderdompeling aangedui kan 
word nle. 

(b) Dat die Ou Testamentiese ere- 
diens wel sekere wassinge ken om 
kultiese reinheid te bewerkstel- 
lig, maar nêrens word hier- 
mee onderdompeling veronder- 
stel nie. Behalwe die voorge- 
skrewe wassing van Af#ron en 
Sy seuns is daar nêrens 'n Vvoor- 
skrif dat die priesters iemand 
anders moes was of onderdom- 
pel nie. Nêrens hou hierdie 
godsdienstige wassinge ook 
enige verband met die versoe- 
ninge van sonde, die instelling 
van die verbond of die werking 
of belofte van die Heilige Gees 
nie. Hierdie gedagtes tref ons 
wel aan in die beeldspraak van 
profete soos Jesaja en Jeremia 
en in Ps. 51, maar 'n duidelike 
of selfs veronderstelde verband 
met onderdompeling is selfs in 
hierdie beeldspraak nie te 
vinde nie. 


Die Griekse vertaling van die Ou 
Testament toon 'n sekere mate van 
voorbehoud teen die gebruik van die 
werkwoord ,,doop” (baptizoo) waar- 
skynlik omdat so 'n gebruik eintlik 
vreemd was aan die Ou 'Testamen- 
tiese kultus. 'n Ander rede hiervoor 
kan ook wees dat die proseliete-doop 
slegs aan nie-Jode toegedien is en 
vir 'n Jood nie nodig was nie. In 
hierdie verband is dit opmerklik dat 
die Griekse vertaling wel die werk- 
woord doop (baptizoo) in 2 Kon. 5: 
14 iv.m. die heiden Naiman ge- 
pruik. 


B. DIE NUWE TESTAMENT. 


In die Nuwe Testament is die sake 
enigsins anders gesteld: Hier word 
die Griekse werkwoord baptizoo 
(vgl. die Engelse baptize) en die 
selfstandige naamwoord bauptisma 
(vel. die Engelse baptism) tegniese 
terme vir die doop. Nie minder nie 
as 69 maal kry ons die werkwoord 
en 20 maal die selfstandige naam- 
woord doop. 


Ons moet dadelik daarop wys dat 
hierdie werkwoord beteken ,,indoop": 
Dit word in die Griekse literatuur 
gebruik vir die tewaterlating van 'n 
skip; dit kan ook beteken ,,sink” en 
word oordragtelik gebruik jn die 
betekenis van , verderf” en ,,onder- 
gaan”. 


Dit bring ons nou voor die vraaz 
of ons orals in die Nuwe Testament, 
waar van die doop sprake is, aan 
onderdompeling moet dink. Oor 
hierdie vraag kan ons die volgende 
opmerkings maak: 


(a) Nêrens in die Nuwe Testament 
word die manier waarop die 
doop bedien is, presies be- 
skrywe nie. 


(b) Daar word betreffende die doop 
sekere gedagtes in die Nuwe 
Testament gevind, wat nie son- 
der meer of uitsluitend met die 
praktyk van onderdompeling 
verband hou nie. 


Argwmente ten gunste van 
onderdompeling. 


Die mense wat die onderdompeling 
as enigste juiste metode van die be- 
diening van die heilige doop beskou, 
beroep hulle gewoonlik op die 
volgende gegewens in die Nuwe 'Tes- 
tament: 


Johannes die Doper het ,in die 
Jordaan gedoop” (Mt. 3:6). 


Jesus het na sy dood deur Jo- 
hannes ,,uit die water opgeklim” 
(Mt. 8:16). 


Filippus en die kamerling het ,,in 
die water afgeklim” (Hand. 8:38). 


Op verskillende plekke word die 
doop met 'n bad in verband gebring 
(Ef. 5:26; Titus 3:5) of met die be- 
grip van afwassing verbind (Hebr. 
10:22). 


Die doop deur onderdompeling vol- 
doen beter aan die beeld van be- 
grawe word en wederopstanding met 
Christus, wat in Rom. 6:4 aan die 
doop verbind word. 


Teenoor hierdie argument moet die 
volgende opgemerk word: 


(a) Ons is van opinie dat die woord 
baptizoo meer 'n tegniese term 
is vir die doop as wat dit om- 
skrywing vir die handeling 
self is. 


(b) Ons vind minstens een duide- 
like aanwysing in die Nuwe 
Testament daarvoor dat onder 
baptizoo nie sonder meer onder- 
dompel bedoel word nie. Ons 
verwys hier na Hand. 1:5 waar 
Jesus voor sy hemelvaart aan 
sy dissipels sê: ,,Want Johannes 
het wel met water gedoop 
(baptizoo) maar julle sal met 
die Heilige Gees gedoop word 

(baptizoo) nie lank na hierdie dae 

nie.” Hierdie woorde van die Heer 

sien onmiskenbaar op die uitstorting 
van die Heilige Gees, soos dit be- 
skrywe is in Hand. 2:1-3. En hier- 
die uitstorting van die Heilige (dees 
word deur Petrus gesien as vervul- 
ling van die belofte in die prediking 
van Joël: ,,En in die laaste dae, 
spreek God, sal ek van my Gees uit- 

stort op alle vlees .. .” (Hand. 2:17, 

vgl. Joël 2:28). Hier uit die mond 

van Jesus het die woord baptizoo dus 
nie die betekenis van onderdompel 
nie. 


Betreffende die argumente ontleen 
aan die doop van Jesus deur Johan- 
nes die Doper, moet opgemerk word 
dat die doop deur Johannes die 
Doper en die doop in die Naam van 
Jesus in die Nuwe Testament prinsi- 
piëel onderskei word soos blyk uit 
die Hand. 1:5 wat ons hierbo aan- 
gehaal het (sien ook Mt. 3:11; Mark. 
1:8; Luk. 3:16 en Hand. -9:1-6). Uit 
hierdie plekke is dit duidelik dat die 
vernaamste verskil tussen die doop 
van Johannes en die doop in die 
Naam van Jesus die feit is dat laas- 
genoemde met die gawe van die 
Heilige Gees gepaard gaan (sien 
Hand. 2:88; 9:17 v; 11:16). Hierdie 
noue verwantskap tussen die doop 
en die Heilige Gees laat mens on- 
willekeurig dink aan die beloftes in 
die Ou Testament oor die gawe van 
die Heilige Gees. In hierdie verband 
gesien, is onderdompeling nie van 
selfsprekend die beste beeld vir die 
doop nie. Hierdie gedagtegang voer 
noodwendig meer in die rigting van 
die besprenkeling of uitgieting. 


Enkele taalkundige en praktiese 
opmerkings moet OOK gemaak 
word: 


In soverre dit die doop in die Naam 
van Jesus betref, is daar steeds 
sprake van ,,doop met water” en nie 
doop in water” nie. 


Dit kan betwyfel word of orals 
waar van die doop van mense sprake 
is, genoegsaam water of die moont- 
likheid tot onderdompeling bestaan 
het, vgl. bv. Hand 2:41 waar van die 
doop van drie duisend mense op een 
dag sprake is; sien verder ook Hand. 
9:16 waar Saulus in die huis gedoop 
word. Vd, 


DEEL IN PLAAS VAN DIE 
GEHEEL 


'n Ander beswaar van die mense, 
wat die onderdompeling as enigste 
juiste manier van doop beskou, is 
dat ,die predikant net sy vinger in 
die water doop en nie die een wat 
gedoop moet word nie.” Hierdie be- 
swaar hou nie rekening met die oud- 
oosterse begrip van ,,pars pro toto” 
nie, d.w.s. die deel i.p.v. die geheel. 
nie. Aanduiding dat die begrip in 
die tyd van die Nuwe Testament wel 
bestaan het, vind ons in die verhaal 
van die voetwassing van die dissipeis 
deur Jesus (Joh. 138:1-20). As Petrus 
besef dat ook hy deur Jesus gewas 
moet word, sê hy: Here, nie net my 
voete nie, maar ook my hande en 
die hoof” (13:9). Maar Jesus ant- 
woord hom: ,Hy wat gewas is, het 
niks anders nodig as om die voete te 


@ Vervolg op bladsy 9 


Augustus 1963 


Die Bybelse Agtergrond 
van die Besprenkeling 
in die Doop 


@ Vervolg van vorige bladsy 


was nie, maar is heeltemal rein 
(18:10). Die beswaar dat deur be- 
sprenkeling aan die doop dus te kort 
gedoen word gaan, in hierdie lig 
gesien nie op nie. Buitendien moet 
rekening gehou word met die feit 
dat die mense van daardie tyd nie 
So prinsipiëel as ons onderskei het 
tussen handelinge nie. Ons het in 'n 
voriee artikel daarop gewys dat in 
die Ou Testament die reiniging deur 
afwassing en die reiniging deur be- 
sprenkeling as ekwiwalente gebruik 
word, bv. in Ps. 51:9. Iets dergeliks 
tref ons in die Nuwe Testament aan, 
bv. in Hebr. 10:22: ... . die harte deur 
besprenkeling gereinig van 'n slegte 
gewete en die liggaam gewas met 
rein water.” 


ONDERDOMPELING NIE 
ONBYBELS NIE 


Ons opmerkings hierbo moet nie 
die indruk wek dat ons die onder- 
dompeling as wyse van die bediening 
van die heilige doop verwerp nie. Dan 
sou ons aan die getuienis van .die 
Skrif nie reg doen nie. Nie alleen 
die oorspronklike betekenis van die 
werkwoord doop (baptizoo) nie, maar 
ook die feit dat die doop verbind 
word aan die gedagte van 'n bad en 
van afwassing mag nie genegeer 
word nie. Ook die vergelyking met 


DIE HERVORMER 


begrawe word en wandel in nuweé€ 
lewe in Rom. 6:4 bly tog belangrik. 
Tereg handhaaf dr. A. F. N. Lekker- 
kerker in sy ,De Brief van Paulus 
aan de Romeinen” by hierdie gedeel- 
te die opvatting dat hier aan die 
doop deur onderdompeling gedink 
word. 'Tereg merk hy egter Ook 
hierby op dat dit geen rede gee om 
Pieruit op 'n bepaalde vorm van 
doop as die enigste juiste te besluit 
nie, Te veel nadruk op die uiterlike 
manier waaron die doop bedien word, 
maak van die doop 'n psigologiese 
belewenis, verbonde aan `n bepaalde 
rite. 


DIE AGTERGROND VAN DIE 
ONDERDOMPELING 


Ons ondersoek hierbo het aange- 
toon dat die onderdompeling nie 'n 
agtergrond in die Ou Testament het 
nie. Ook in die Griekse omgewine 
waarin die Nuwe Testament ontstaan 
het. speel die begrip doop soos uil- 
gedruk deur die werkwoord baptizoo 
nie 'n rol in die godsdiens nie, hoe- 
wel ook daar, soos in die Ou 
Testament, 'n menigte reinigings- 
rites bestaan het. Daarom moet ons 
as agtergrond vir die onderdompeling 
aanneem die proseliete-doop soos dit 
deur die Jode indertyd beoefen is. 
Hierdie proseliete-doop word in die 
Ou Testament nie genoem nie, en 
het eers in die tyd rondom die begin 
van ons jaartelling sterk na vore be- 
gin kom. Wanneer 'n heiden tot die 
Joodse geloof wou toetree, moes hy 
eers drie seremonies deurgaan, nl. 
besnydenis 'n reinigingsbad en die 
bring van 'n offer in die tempel. 

Hierdie reinigingsbad word tebilah 
genoem, 'n woord wat afgelei is van 
die woord tabal wat, soos ons reeds 
in 2 Kon. 5:14 gesien het in Grieks 
met baptizoo vertaal is. Hier is die 
agtergrond van die doop deur onder- 
dompeling te soek. 


Dit is uit die geskiedenis van die 
jong Christelke kerk, soos beskrywté 
in die boek Handelinge van die 
Apostels en in die briewe in die Nuwe 
Testament, duidelik dat daar al gou 
spanning en stryd ontstaan het 
tussen die Christelike kerk en die 
Joodse sinagoge. Waarskynlik het 
hierdie stryd aanleiding daartoe ge- 
gee dat ook t.o.v. die dooppraktyk 
die Christelike kerk al hoe meer die 
tipies Joodse (alhoewel nie Ou- 
Testamentiese) onderdompeling laat 
vaar het en meer die besprenkeling 
gebruik het. 


Oorsien ons nou al die serewens 
in die Bybel, kan ons sê: Onder- 
dompeling as wyse waarop die doop 
bedien kan word. is nie onskriftuur- 
lik nie. Wel bied die Skrif nie getuie- 
nis daarvoor dat dit die enigste juiste 
metode van doopsbediening is nie. 
Die onderdompeling, anders as die 
besprenkeling. wortel nie in die Ou 
Testament nie, maar moet eerder 
aan die Joodse proseliete-doop ver- 
bind word. Hierdie feit verklaar 
waarskynlik die voorkeur wat deur 
die eeue van die kerkgeskiedenis aan 
die besprenkeling bo die onder- 
dompeling gegee is deur die oor- 
wegende gedeelte van die Christen- 
dom. 

In die sowat vyf-en-n-halfjaar 
wat ek by `n tydskrif werksaam 
was, het honderde kortverhale deur 
my hande gegaan, Want in daardie 
tyd moes ek letterlik honderde ver- 
hale kies en ,,sub” om geplaas te 
word — tydskriflektuur, en selfs as 
sodanig nie altyd geslaag nie; maar 
die tydskrif moet weekliks verskyn 
en die verhale moes gevind word. 


In hierdie omstandighede voel 
'n mens soos 'n rykbeloonde ontdek- 
ker as jy meteens op iets van meer 
as verbygaande belang afkom. Ek 
onthou nog die dag toe ek 'n kort- 
verhaal, ,,Rit na Lankverwag”, van 
'n vir my onbekende skrywer uit my 
laai getrek en begin lees het, Ek ont- 
hou my verrassing, die plesier wat 
ek geput het uit die lees en plasing 
van daardie skets oor Wimpie die 
witkopseun wat saam met sy tante 
na dié se gewese plaas toe Teis om 
daar pynlik ontnugter te word. 


Dit was jare gelede, maar verlede 
jaar duik dieselfde skets weer op en 
wel in 'n ms. Een Somermiddag, wat 
deur die skrywer Hennie Aucamp 
(nou nie meer 'n onbekende nie) aan 
HAUM voorgelê is. 


`n Belowende jong skrywer. 


In die agttal sketse waaruit Hen 
Somermiddag bestaan kon ek toe 
verder kennis maak met Wimpie: as 
negejarige wat swaelnessies uithaal 
saam met die sluwe Tatties: Wimpie 
se verhouding met sy siek Ouma; 
Wimpie as twaalfiariese wat sv eerste 
geweer kry; as dornskolier onder die 
kastvdipe van musieklesse en Miss 
Lizzie: Wimnie hardkoppig en .ver- 
onreg” op die drumpel! van die vol- 
wasse lewe en dan vaarwel aan Wim- 
Die wanneer hy as matrikulant sy 
kontrei verlaat om verder te gaan 
studeer en die wêreld te leer ken. 
In die nuwe sketse vind ek in selfs 
groter mate as destyd: sensitiwi- 
teit, soberheid, die spontane slag 
met die woord . . . maar steeds ook 
die weemoedstoon in die agtergrond, 
met 'n afwesigheid egter van senti- 
mentaliteit. 'Treffendste vir my jn 
hierdie verband is die tekening, in 
smaarsame trekke slegs, van Pa 
Willemse vir wie 'n mens 'n innige 
deernis kry, 'n sterk karakter wat 
'n doelwit moet prysgee en 'n ideaal 
verloor. Pa Willemse het vir my 
iets van alle regskapene pa's. 


Ook Ouma Willemse met die som- 
bere stemming wat haar omweef, 
vergeet 'n mens nie. ,,Die vuur snor 

soos 'n groot kat. Diep in die vertrek 
glim konfytflesse . ” Ouma Wil- 
lemse se stem ,,ruis soos swaar sy" 
as sy uit Fanny Eeden se verhaal 
voorlees . ... 


Hennie Aucamp is in 19384 op die 
plaas Rust-mijn-siel Jamestown, ge- 
bore. Hy studeer vanaf 1952 aan die 
Universiteit van Stellenbosch, waar 
hy die grade BA. en MA. (laas- 
genoemde met onderskeiding) be- 
haal, ook die S.O.D.-diploma. Hy is 
onderwyser van beroep. 


In 1959 en 1962 het hy waar- 
nemende werk aan die Fakulteit vir 
Opvoedkunde van die Universiteit 
Stellenbosch gedoen. Hy skryf reeds 
van sy neënde jaar af. Later van- 
jaar vertrek hy met 'n studiereis na 
België om jeuglektuur en literatuur- 
onderwys op skool te ondersoek. 


Een Somermiddag is sy eerste 
bundel wat in boekvorm verskyn. 
Teen die tvd dat hierdie artikel ver- 
skyn, sal dit Teeds beskikbaar wees. 
Dit is mooi versorg en uitgegee en 
kan bestel word van HAUM, Posbus 
1371, Kaapstad, of HAUM, Posbus 
460, Pretoria. 


Dit is 'n bundel wat my soveel ge- 
not verskaf het dat ek dit graag 
aanbeveel. 


`n Meesterwerk vertaal. 


Frederico Garcia Lorca, hoewel 
reeds op 37-jarige ouderdom dood, 
is vandae noe Spanie se grootste 
moderne digter. 'Terselfdertyd is hy 
ook 'n groot dramaturge, en veral be- 
roemd vir sy drie tragedies, Yerma, 
Bioedbruilof en Die Huis van Bermar- 
do Alba. Dis 'n trilogie volksdramas 
wat in alle dele van die wêreld waar 
die toneel bloei bekend is en op- 
gevoer word. 


Nou het Uys Krige ook ons letter- 
kunde verryk met `'n inderdaad 
meesterlike vertaling van Yerma. 
Soos hy verduidelik in sy ,,Waarde- 
ring” span Ye€rma vir hom die kroon 
in die beroemde trilogie. Dit is die 
drama van 'n trotse, beginselvaste 
Spaanse vrou wat tevergeefs smag 
na moederskap. Die begeerte na 'n 
kind (wat nie deur haar onsimpa- 
tieke maar andersins goeie Man ge- 
deel word nie) neem by haar abnor- 
male afmetings aan en lei tot haar 
ondergang. 


Hoe geesdriftig Uys Krige oor 
Yerma is, blyk uit sy indringende 


Waardering wat agter in die boek 
verskyn en amper 'n boek op sigself 
is. Daarin wei hy uit oor die ver- 
wantskap tussen Yerma en die 
Griekse tragedie. Daar is in Yerma 
feitlik al die elemente en kenmerke 
van die Griekse tragedie soos, om 
net 'n paar te noem, sy elementale 
krag, sy enkelvoudigheid, sy Dionv- 
siese element, sy kore. In Yerma is 
die kore nie slegs liriese kommentaar 
nie maar sit dit die handeling voort. 


,Ek weet nie van 'n moderne 
dramaturg wat by Lorca kers kan 
vashou wat betref die gebruik van 
poësie in sy dramas nie” sê Uys 
Krige. By Lorca is dit so volkome 
natuurlik en spontaan, so ,,deuren- 
tyd toneelmatig.” 


N LES VIR ELIOT” 


Van poësie gepraat — sy kritiek 
op Eliot se teorie oor versgebruik #n 
drama (as synde in dialoog op sy 
intensiefste, die ,,only language”) is 
seker dié deel van hierdie letter- 
kundige geskrif wat die meeste kom- 
mentaar sal uitlok. Uys staaf sy 
bewerings met aanhalings uit Eliot 
se eie versgebruik in sy toneelstukke. 
Maar ek glo nie liefhebbers van T. 
S. Eliot gaan hou van die hoofstuk 
,n Les vir Eliot” nie! Uys Krige het 
dit teen versgebruik tot elke prys, 
tot wanklinkendheid en absurditeit 
toe. Periamdros van Korinthe loop 
ook sommer deur. 


Ook vir my interessant is die hoof- 
stuk waarin Uys Krige antwoord op 
kritiek op Yerma. 


Vir die eerste keer in meer as 'n 
kwarteeu nadat Lorca voor 'n vuur- 
peleton in die Spaanse Burseroorlog 
gesterf het, is Yerma onlangs in 
Madrid opgevoer, en dit is genoem 
,n skitterende wegwyser na die toe- 
koms van die Spaanse toneel.” 


Dit is genietbaar vir almal. 


Ek wens dat ek aanhalings uit 
Uys Krige se vertaling kan maak, 
maar ruimte laat dit nie toe nie. 
Hierdie vloeiende vertaling bewys 
weer eens hoe vers en prosa mekaar 
kan aanvul in dieselfde werk. 


Ek wil nog net byvoeg dat hierdie 
meesterwerk van Lorca, met sy hoë 
letterkundige verdienstes en al, 'n 
eenvoud het wat dit toeganklik en 


@ Vervolg op bladsy 11 


Augustus 1963 


JEUGRUBRIEK 


DIE. HERVORMER 


— Ds. J. J. Engelbrecht 








UIE 


VERNAAMSTE DWALINGE 
VAN DIE SEKTE 


1. Hulle plaas `n ander Boek op g€- 
lyke voet met die Bybel. 


Volgens die Mormone is die Bybel 
wel die Woord van God, maar meer 
in die besonder vir die Jode en die 
heidene terwyl die Boek van Mor- 
mon Gods Woord is vir die Nephiete 
en Lamaniete, die vroegste inwone's 
van Amerika (volgens die Mormone). 


Die onhoudbaarheid van die Mov- 
mone se Skrifuitleg kom al onmid- 
dellik aan die lig wanneer die argu- 
mente wat hulle aanwend om m.D.V. 
die Bybel te bewys dat die Boek van 
Mormon die Woord van God is, nou- 
keurig nagegaan word. 


In die pamflet ,,Why I Believe the 
Book of Mormon to be the Word of 
God,” beroep die outeur, William A. 
Morton, wat self bykans dertig jaar 
al Mormoon is, hom op die volgende 
Bybelse uitsprake: 


Gen. 49:22-26 — Die seën van 


Jakob oor Josef: ,,Josef is 'n jong 
vrugteboom, 'n jong vrugteboom by 
'n fontein; sy takke klim oor die 
muur. Die boogskutters het hom wel 
as vyand behandel en hom beskiet 
en hom bestry, maar sy boog het 
sterk gebly en die arms van sy han- 
de was buigsaam, deur die hande van 
die Magtige van Jakob — daarvan- 
daan waar die Herder, die Steen van 
Tsrael is, van die God van jou vader, 
wat jou help, en met die hulp van die 
Almagtige wat jou seën met seëninge 
van die Hemel daarbo, met seëninge 
van die watervloed wat daaronder 
lê, met seëninge van borste en 
moederskoot. Die seëninge wat jou 
seëninge van die ewige berge, die 
vader ontvang het, oortref die 
kostelike gawes van die ewige 
heuwels. Dit sal wees op die hoof 
van Josef en op die hoofskedel van 
die vors onder sy broers.” 


Die vervulling van hierdie profesie 
word glo in die Boek van Mormon 
meegedeel. Daarvolgens het die Here 
in die jaar 600 V.C. 'n klompie na. 
komelinge van Josef uit Jerusalem 
na die huidige Amerika gelei, waar 
hulle 'n groot nasie geword het. Ook 
onder hulle het daar baie profete op- 

genietbaar maak vir enige redelik 
opgevoede deel van 'n bevolking. 


Yerma vertaal deur Uys Krige en 
aangevul met 'n Waardering is Ver- 
krygbaar van HAUM. Posbus 13871, 
Kaapstad, en HAUM, Posbus 460, 
Pretoria. 


`n Onderskeiding. 


'n Oorspronklike drama deur Uys 
Krige, The Two Lamps, verskyn ook 
binnekort by HAUM. 'n Onderskei- 
ding het Krige onlangs te beurt ge- 
val vir hierdie drama toe hy 'n Rosa- 
mond Gilder-toekenning daarvoor ge- 
kry het. Hy het een van die twee 
pryse, uitgeloof vir `n in die Engels 
vertaalde toneelstuk wat oorspronk- 
lik in `n Afrika-taal geskryf is, ver- 
ower. Die fondse vir hierdie wed- 
stryd wat onder beskerming van 
UNESCO en die Amerikaanse 
Educational 'Theatre Association 
staan, is beskikbaar gestel deur dr. 
John D. Mitchell, stigter en Direk- 
teur van die Imstitute for Advanced 
Studies in Theatre Arts, New 'Tork. 
Die doel daarvan is o.m. om inter- 


nasionale toneelvierings te steun en 
betrekkinge met vreemde lande te 
bevorder. 


Daar was aanbiedinge uit 41 lande 
en honderde inskrywings is ontvang. 
Afgesien van die twee pryse vir ver- 
taalde stukke was daar ook 'n prys 
vir 'n stuk wat oorspronklik in 
Engels geskryf is, uitgeloof. 


Professioneles het die mie 
opgevoer mie! 
Hoewel Uys Krige Die Twee 


Lampe veeds in 1948 in Afrikaans 
geskryf het, was dit nog nooit in 
Suid-Afrika opgevoer nie behalwe 
deur 'n paar amateurondernemings 
en een keer deur die skrywer self 
in Engels. Dit sal nou deur die 
Masdue 'Theatre van die universiteit 
van Maine op die planke gebring 
word. Die regisseur is Herschel 
Bricker wat verlede jaar toneel- 
stukke vir die Amerikaanse regering 
in Indië en Pakistan opgevoer het. 


Die Twee Lampe is gebaseer op 
'n kortverhaal, Die Vader, wat jare 
gelede deur Uys Krige se moeder 
(Sannie Uys) geskryf is. Dit is nou 
die eerste oorspronklik Afrikaanse 
toneelstuk wat in Amerika opgevoer 
sal word. 

gestaan, en nê sy Opstanding, het 
die Here Jesus glo ook aan hulle in 
Amerika verskyn en o.a. sekere uit- 
sprake wat in die Bybel opgeteken 
is, verder toegelig en misverstande 
uit die weg geruim. Die geskiedenis 
van hierdie mense is op metaalplate 
opgeteken wat daarna eeue lank ver- 
borge onder die grond gelê het. Ir 
die negentiende eeu het Joseph Smith 
dit deur Goddelike bemiddeling ge- 
vind en vertaal. Die resultaat van 
sy arbeid was die Boek van Mormon. 
Dit is dan glo kortliks die geskiede- 
nis van die ,takke van Josef” waar- 
na Jakob verwys het — die takke 
wat ,,oor die muur” (dit is die groot 
oseaan) geklim het, selfs ,unto the 
utmost hbounds of the everlasting 
hills.” 


Hierdie uitleg van die Mormone 
lyk vir ons om die minste te sê, 
vergesog. Tn hierdie woorde van 
Jakob word slegs die lewenskragtig- 
heid van Josef en sy nakomelinge 
uitdruklik: die jong vrugteboom, ryk- 
lik voorsien van water groei so hoog 
dat hy as 't ware met sy takke bo- 
oor die muur wat tot sy beskermine 
gebou is, klim. Ek kon geen plek 
in die Bybel vind waar 'n muur as 
simbool van ,,die groot oseaan” ge- 
bruik word nie. 


Vervolgens beroep hierdie ver- 
beeldingryke sekte hulle op Jesaja 
29:), wat soos volg lui: ,,Dan sal jy 
diep uit die grond spreek, en op 
dowwe toon sal jou woord uit die 
stof voortkom; en jou stem sal uit 
die grond opkom soos die van die 
gees van 'n afgestorwene, en uit die 
stof sal jou woord piep.” 


In hierdie profesie sien die Mor- 
mone 'n verwysing na die takke van 
die huis van Israel waarvan daar in 
die reeds genoemde profesie oor 
Josef sprake is. Die takke wat by- 
kans vernietig is. Maar die mense 
wat deur hierdie takke voorgestel 
word het ,,uit die grond” gespreek 
en hulle woord het ,,uit die stof” 
voortgekom, nl. deur middel van die 
beskrewe plate wat deur Joseph 
Smith ontdek en vertaal is. 


Ook hierdie uitleg van die Mor- 
mone is onhoudbaar. As hierdie teks 
in sy verband gelees word (minstens 
hoofstuk 29:1-8), is dit baie duidelik 
dat hierdie profesie gerig is teen die 
inwoners van JERUSALEM, die ou 
stad in Palestina. Tn vers een word 
baie duidelik gepraat van ,Ariël,” 
stad waar Dawid laer opgeslaan het” 
— en ek glo nie selfs die Mormone 
wil beweer dat koning Dawid hom 
in 'n Amerikaanse stad gevestig het 
nie! 

Ook uit vers agt blyk onmisken- 
baar dat dit hier nie gaan om die 
nakomelinge van Josef wat hulle 
glo in Amerika gaan vestig het nie, 
maar om die mense om en by die 
berg Sion, dus die berg by Jerusa- 
lem. 


Hierdie profesie is waarskynlik 
kort voordat die Assiriese koning 
Sanherib, Juda binnegevol het in die 
jaar 701 v.C. uitgespreek. Dit han- 
del oor die beleëring, (vers 1-4), en die 
verlossing, (vers 5-8), van Jerusalem. 
Tn die Afrikaanse Bybel met Ver- 
klarende Aantekeninge word Vers 4 
soos volg uitgelê: ,,In plaas van fees- 
vreugde vl.: 22:2, sal die stad soos 
met puin bedek word en sal sy ge- 
roep om hulp wees soos die klank- 
lose piepende geluide waarmee die 
dodebesweerders die geeste van die 
Bowen Ou laat spreek, 


Wanneer die nood egter op die 
hoogste is en dit lyk of die vyande 
die stad gaan inneem, kom die God- 
delike ingryping: Jerusalem se 
vyande sal soos 'n droom verdwyn, 
net soos die voorgestelde verowering 

van die stad vir die vyande self 'n 
droombeeld sal wees. 


In Psalm 85:12 lees ons die 
volgende: ,Trou spruit uit die aarde, 
en geregtigheid kyk uit die hemel 
neer.” Volgens die Mormone is hier- 
die woorde `n profesie wat in vervul- 
ling gesaan het tot die Mormone 
engel Moroni uit die hemel meerge- 
daal het en toe 'n volume van waar- 
heid (die Boek van Mormon) uit die 
aarde voorteekom het. Ook hier 
vergis die Mormone hulle terdeë, 
want die hele verband van hierdie 
vers maak dit nie moontlik om dit op 
die sg. gebeurtenis in Amerika toe 
te pas nie! Hierdie psalm is gedig 
na die terugkeer uit die Babiloniese 
ballingskap na Palestina. dus op die 
vroegste in die jaar 538 v.C. Dit 
handel dus oor die mense wat uit 
Babel na Palestina teruggekeer het, 
maar in hulle land spoedig vele be- 
proewinge moes verduur weens Vy- 
ande van buite en die geringheid en 
armoede van die volk en allerlei wan- 
toestande in hulle eie geledere; dog 
in die tweede gedeelte van die psalra 
kondig 'n profetiese woord 'n blye 
toekoms aan: 'n toekoms vir Israel 
in die land waaruit Nebukadnesar 
hulle weggevoer het, maar waarheen 
hulle nou teruggekeer het. Hier is 
geen sweem van 'n heenwysing na 
'n ander groep mense wat volgens 
die Mormone teen daardie tyd alreeds 

meer as sestig jaar tevore (nl. in 
600 v.C.) uit Jerusalem na Amerika 
vertrek het nie. 


As daar in die res van die Bybel 
duidelike aankondigings van die Boek 
van Mormon was met verwysings na 
hierdie psalm, sou die Mormone hulle 
uitleg kan verdedig, maar nou is 
hulle met een woord belaglik. Dit 
is wel waar dat ons in Ou-Testa- 
mentiese gebeurtenisse en uitsprake 
direkte of indirekte heenwysinge sien 
na die gebeurtenisse in die Nuwe 
Testament, maar dit is omdat die 
Here Jesus self sê dat die ,,Skrifte”, 
dit wil sê die Ou 'Testament, van 
HOém getuig. So pas Hy self die ge- 
skiedenis van Jona in die vis (Jona 
2) toe op sv eie verblyf in die graf 
(Matth. 12:89 40). Jesus pas ook 
self die geskiedenis in verband met 
die koperslang wat deur Moses in 
die woestyn op 'n paal vasgesit is, 
op sv eie kruisdood toe (Num. 21:1- 
9: Joh. 38:15): so ook ander @u- 
Testamentiese handelinge en pro- 
fesieë. Dit is dus iets totaal anders 
as die Mormone se gewelddadige en 
ongeregverdigde poging om Ps. 85 
te laat spreek van die Boek van 
Mormon! 


Jesaja 99:11-1), en die Boek man 
Mormon. 


In die Mormone se “History of the 
Church,” Vol. 1, bls. 20, word verhaal 
dat ene Martin Harris, 'n vriend 
van Joseph Smith, kort nadat lg. met 
die vertaling van die skrif op die 
goue plate begin het, 'n afskrif van 
die oorspronklike skrif en 'n verta- 
ling daarvan deur Smith, na 'n wel- 
bekende taalgeleerde in New York 
geneem het. Die professor het toe 
glo skriftelik gesertifiseer dat dit 
'n baie goeie vertaling uit die Egip- 
ties is, en dat die onvertaalde ge- 
deelte Egipties. Galdees, Assiries en 
Arabies was. "Toe die geleerde egter 
verneem dat Smith die goue plate 
met die inskripsie op aanwysings van 
'n engel gekry het, het hy die ser- 
tifikaat stukkend geskeur en gesê 
dat daar nie soiets as bemiddeling 
deur engele bestaan nie. Hy het 
aangebied om die plate self te vertaal 
as dit na hom gebring sou word. Toe 
Harris aan hom sê dat 'n gedeelte 
van die plate verseël was en dat hy 
dit nie aan hom mag toon nie, was 
die professor se antwoord glo: ,Ek 
kan nie 'n verseëlde boek lees nie..” 
Hierop is Harris toe na 'n ander ge- 
leerde wat bevestig het wat die pro. 
fessor in die vernietiegde sertifikaat 
gesê het. 

In hierdie insident en veral in die 
opmerking wat die professor sou ge- 
maak het, nl. dat hy nie 'n verseëlde 
boek kan lees nie sien die Mormone 
'n letterlike vervulling van die bo- 
genoemde profesie van Jesaja. Die 
profesie lui soos volg: 


,So het dan die gesig van al hier- 
die dinge vir julle geword soos die 
woorde van 'n verseëlda boek wat 

hulle gee aan iemand wat kan lees. 
met die woorde: Lees dit tog! Maar 
hy sê: Ek kan nie, want dit is ver- 
seël. Of hulle see die boek 2a, 
iemand wat nie kan lees nie, meEt 
woorde: lLees dit tog! Maar hy sê. 
Ek kan nie lees nie, 


En die Here het gesê: Omdat 
hierdie volk nader kom met hulle 
mond en My eer met hulle lippe, ter- 
wyl hulle hul hart ver van My hou, 
sodat hulle vrees vir My 'n aangeleer- 
ed mensegebod is, daarom sal Ek 
voortgaan om wonderlik te handel 
met hierdie volk, wonderlik en wWon- 
derbaar; en die wysheid van hulle 
wyse manne sal vergaan, en die ver- 
stand van hulle verstandige mense 
sal wegskuil”. 


Sowel die geleerdes as die on. 
geleerdes onder Israel het al in so 'n 
mate verhard, dat hulle oë nie meer 
die eseestelike dinge kan opmerk en 
hulle ore nie meer die (Godswoord 
as Woord van God kan onderskei nie 
Hulle het totaal onvatbaar eseword 
vir die prediking van die profeet. 
Daarom snap hulle nie die erns van 
die gevaar waaraan hulle bloofeestel 
is nie en daarom sal hulle verdwaasd 
wees as die vreeslike gerigsprediking 
weldra teen alle verwagting in, voor 
hulle oë in vervulling sal saan. Ge- 
leerd en ongeleerd is ewe magteloos 
by die interpretasie van die profesie, 
omdat nie een van hulle deur die 
Heilige Gees verlig is nie. 


Volgens Harris se verhaal egter, 
het die professor nooit ontken dat 
hy die skrif kon lees as dit aan hom 
gegee sou word nie. 'Tnteendeel, hy 
het glo gesertifiseer dat Smith se 
vertaling van die afskrif wat aan 
hom voorgelê is. die beste is wat 
hy nog ooit in Egipties gesien het! 


Verder, die verseëlde boek is 
nooit aan hom oorhandig om te lees 
nie — Harris wou immers die boek 
nie aan hom gee nie. 


In die beeldspraak van die profesie 
kry 'n mens die indruk dat daar iets 
vir die volk gesê word, maar hulle 
snap daar net so min van asof dit 
'n verseëlde boek is wat hulle moet 
lees. Tn die geskiedenis wat die 
Mormoon Harris. egter verhaal, is 
die boek doelbewus weggehou van 
die professor, omdat hulle bang was 
ed die verseëlde gedeelte sou 
ees! ! 


Volgens Jesaja gee hulle as 't ware 
'n verseëlde boek aan een wat mie kan 
lees mie (nadat die een wat kan lees 
nie kon help nie) en dan sê hy toe 
“Ek kan nie lees nie.” 


DIE HERVORMER 


Maar die tweede man van wie 
Harris vertel, was glo ook 'n ge- 
leerde een wat beslis kon lees, 'n 
dokter Mitchell — en hy kon we! die 
inskripsie lees. 


Dog die Mormone maak daar 'n 
groot ophef van dat die eerste profes- 
sor sê: ,,Ek kan nie 'n verseëlde boek 
lees nie”, (nadat hulle geweier hel 
om die boek aan hom te gee!) ter- 
wyl die eenvoudige jongman. Josepi 
Smith, dit wel kon lees. Waarlik, 
hierdie profesie is net so min met die 
gebeurtenis waarvan Harris vertel, 
vervul, as wat dit 'n profesie is van 
die ontdekking van die Dooie Seo- 
role. 


In die ou Afrikaanse Bybelverta- 
line staan bokant Fsegiël 37 die 
opskrif: Die volk van Israel word 
herstel. In die Afrikaanse Bybel met 
Verklarende Aantekeninge van 1958, 
staan daar 'n derglike opskrif: Tsrael 
word herstel. Dit is korrek. Dit is 
waar om dit in hierdie hele hoofstui 
gaan: Tsrael wat in die tyd van 
Rehabeam en Jerobeam in twee 
koninkryke verdeel is en later in 
verskillende oorloë as ballinse weg- 
gevoer is, sal nog eendag deur die 
Here tussen die nasies uit waarheen 
hulle weggetrek het, bymekaar €e- 
maak en na hulle land teruggebrine 
word. Dan sal dit die einde van alle 
verdeeldheid wees (sien vers 21 vv.). 


Die Mormone haal in die reeds 
genoemde pamflet slegs verse 15.20 
aan: ,,Verder het die Woord van die 
HERE tot my gekom en gesê: En 
jy, mensekind, neem vir jou 'n stuit: 
hout. en skrywe daarop: Vir Juda en 
vir die kinders van Israel, sy bond- 
genote; en neem 'n ander stuk hout 
en skrywe daarop: Vir Josef (die 
hout van Efraim) en die hele huis 
van Tsrael, sy bondgenote. Voeg hulle 
dan vir jou bymekaar die een by 
die ander, om een stuk hout te wees, 
en laat hulle een word in jou hand. 
En as die kinders van jou volk met 
jou spreek en sê: Sal u ons nie te 
kenne gee wat u met hierdie dinge 
bedoel nie? sê dan vir hulle: So 
spreek die Here HERE: Kyk, Ek 
sal die stuk hout van Josef meem, 
wat in die hand van Efraim is, en 
die stamme van Israel se bondgenote, 
en Ek sal hulle by hom voeg, by die 
stuk van Juda, en hulle een stuk 
hout maak; en hulle sal een word in 
my hand. So moet dan die houte 
waar jy op skrywe, in jou hand wees 
voor hulle oë.” Hier eindig hulle aan- 
haling en dan verklaar hulle die ge- 
deelte soos volg: Die stuk hout of 
die staf van Juda is die Bybel, en 
die staf of stuk hout van Josef is 
die Boek van Mormon. Die Mormoon 
vertel dan verder hoedat hy 'n Bybel 
en die Boek van Mormon in sy hand 
geneem en toe vir die voorwerpe van 
sy sendingwerk gesê het: ,,Aanskou 
die vervulling van Esegiël se DYO- 
fesie! Hier sien 'u die ,,staf van 

Juda” en ook die ,,staf van Josef”, 
en die twee het in my een geword.” 
Tot dusver die Mormone se uitleg. 
As n eeter vanaf vers 20 verder lees, 
sal u die onhoudbaarheid van hulle 
uitleg maklik raaksien as u dit nie 
reeds in die aangehaalde gedeelte kon 
opmerk nie. Ons lees: ,,So moet dan 
die houte waar jy op skrywe, in jou 
hand wees voor hulle oë; en sê vir 
hulle: So spreek die Here HERE: 
Kyk, Ek gaan die kinders van Isracl 
haal tussen die nasies uit waarheen 
hulle getrek het en Ek sal hulle van 
alle kante bymekaar laat kom en 
hulle bring jn hu land. En Ek sal 
hulle een volk maak in die land, op 
die berge van Israel; en een koning 
sal vir hulle almal koning wees; en 
hulle sal nie meer twee nasies wees 
rie en verder nie meer jn twee 
koninkryke verdeeld wees nie . . . 


Ons sluit ons opmerkings oor die 
Mormone se standpunt dat die Boek 
van Mormon ook Gods Woord is, af. 
met die aanhaling van Artikel VII 
van ons Nederlandse (G@eloofsbewy- 
denis wat deur al ons Afrikaanse 
Susterskerke aanvaar word: 


“DIE VOLKOMENHEID VAN DIE 
HEILIGE SKRIF OM DIE 
ENIGSTE REËL VAN DIE GELOOF 
TE WEES, 


Ons glo dat die Heilige Skrif die 
wil van (God volkomelik bevat en 
dat alles wat die mens moet glo om 
gered te word daarin genoegsaam 
geleer word. Want aangesien die 
wyse waarop ons God volgens sy eis 
moet dien daarin geheel en al uit- 
voerig beskrywe is, is dit aan geen 
mens, al was dit ook die apostels, 
geoorloof om anders te leer nie as 
wat ons alreeds geleer word deur 
die Heilige Skrifte; ja, al was dit 
ook `n emgel uit die hemel, soos die 
apostel Paulus sê. Want omdat dit 
verbode is om iets by die Woord van 
God by te voeg of daarvan weg te 
laat, is daardeur duidelik genoesz 
dat die leer daarvan geheel volmaak 
en in alle opsigte volkome is. En 
geen geskrifte van mense, hoe heilig 
hulle ook al gewees het, mae met die 
goddelike skrifte gelyk gestel word 
nie, of ook die gewoonte met die 
waarheid van (God nie want die 
waarheid is bo alles — of ook die 
groot menigte of die oudheid of die 
opvolging van tye en persone, of 
die konsilies, verordeninge of be- 
sluite nie; want alle mense is wit 
hulleself leuenaars en ydeler as di€ 


ydelheid self. Daarom verwerp ons 
van ganser harte alles wat met hier- 
die onfeilbare reël nie ooreenkom nie, 
soos die apostels ons geleer het as 


hulle sê: S/el die g€este op die proef 
of hule wit God is. En ook: As 
iemand ma julle kom en hierdie leer 


mie bring mie, ontvamg hom mie im 


die huis mie,” ME ay 

VRAAG: 

Oudl. R. Peacock van Delphinus- 
straat 69, Waterkloof, Pretoria, 


skrywe aan ons oor 


KONSOLIDASIE VAN KERKLIKE 
FINANSIES EN EIENDOMME soos 


volg: 


U moet my verskoon maar in die 
omwandeling het dit tot my ore ge- 
kom dat daar gedink word in terme 
van konsolidasie van kerklike finan- 
sies en eiendomme. 


As historikus kan ek die kerksaak 
in die ou Z.A.R. nog goed voor die 
gees Toep As kerklike konsilidasie 
van finansies en eiendomme toe 
bestaan het sou die Hervormde Kerk 
baie swak uit die stryd getree het 
na die vereniging met die Ned. 
Geref. Kerk. Die feit dat gemeentes 
hulle eie finansies en eiendomme b2- 
heer het, was die Hervormde Kerk se 
enigste skans. 


Ek wil u persoonlik vra om vir 
ons lidmate van die Hervormde Kerk 
'n objektiewe uiteensetting van die 
voordele en nadele van bogenoemde 
konsilidasie in Die Hervormer te gee. 


Beskou hierdie skrywe asseblief 
as dringend omdat die aangeleent- 
heid moontlik met ons volgende Al- 
gemene Kerkvergadering ter sprake 
sal kom. 


ANTWOORD: 


Die woord konsolidasie beteken om 
solied te maak deur dele saam te 
bind. Dit is die strewe van die 
wêreld van vandag: een groot firma 
een groot fabriek, een groot sentrale 
fonds, een groot bond van volkere, 
een groot beheer ens.; ja ook een 
groot sentraal beheerde kerk en een 
bond van kerke. Die magstrewe van 
selfsugtige mense bring die vanself 
mee. Die leus is: Krag deur eenheid. 


Daar is baie voordele hieraan ver- 
bonde. Dit skakel oorvleueling uit 
Dit bind die losse onderdele saam. 
Dit vergemaklik die beheer. Dit 
stimuleer een bepaalde koers. Al die 
drade loop dan saam in een hoofkan- 
toor, in die hande van een hoof- 
bestuursliggaam aan die hoof waar- 
van een sterk man staan wat alles 
saamvat beheer en uitvoer. 


Op die vlak van die wêreld loop 
dit uit op 'n diktatorskap wat die 
politiek betref en op 'n hoofbestuur- 
der of besturende direkteur wat die 
sakewêreld aangaan. Kerklik is dit 
hierargies of episkopaals. Dit wil 
sê, dit is die kerklike stelsel van DV. 
die Roomse en van die Anglikaanse 
kerke, die een met sy pous bo op 
die hoogste sport, die ander met sy 

aartsbiskop wat bo-aan die lys van 
biskoppe staan. 


Dat hierdie stelsel van kerkrege- 
ring veel vermag sien u veral aan 
die kerk van Rome wat ook 'n poli- 
tieke en ook 'n geldmag is waarmee 
terdeë rekening gehou moet word 
deur die magtiges op aarde. 


Die Algemene Kerkvergadering 
het hom wel uitgespreek ten gunste 
van konsolidasie, d.w.s. om die Vver- 
skillende vertakkinge van kerklike 
aktiwiteite (nie gemeentelike nie) 
tot op sekere hoogte saam te bind 
en hulle fondse saam te bring onder 
die finale toesig van die Raad van 
Finansies. 


Maar hierdie konsilidasiebesluit 
strek hom nie uit oor die finansies 
en eiendomme van die verskillende 
gemeentes nie. Hierdie dinge staan 
in elke gemeente onder die beheer 
van die plaaslike kerkraad terwyl die 
gemeente die finale seggenskap het 
by die koop of verkoop van gemeen- 
telike eiendom. 


Daar is in die verlede al pogings 
aangewend om die konsolidasiemagte 
uit te brei, sodat bv. elke gemeente 
sekere bedrae moet stort in 'n sen- 
trale fonds by die kerkkantoor in 
Pretoria waaruit dan o.a. die trakte- 
mente van al die predikante betaal 
sal word. Die ondersteuning van 
hierdie plan was maar swak en ook 
geen wonder nie, want daar is oi. 
meer nadele as voordele aan verbon- 
de. 


Ons groot beswaar daarteen is dal 
dit lynreg in stryd is met ons 
sinodaal-presbiteriale stelsel van 
kerkregering wat, om 'n wêreldse 
term te gebruik, demokraties is 
Daarom 1ê ons hoogste aardse gesag 
as kerk nie by een persoon nie, maar 
by 'n groot liggaam, die Algemene 
Kerkvergadering, wat Vverteenwoor- 
digend is van die hele kerk en van 
elke gemeente, terwyl die hoogste 
aardse gesag in elke gemeente nie 
1ê by die predikant nie, maar by die 
kerkraad en in laaste instansie by 
die gemeente self. En hierdie stelsel 
van regering het ons vadere nie by 
een of ander wêreldse regering afge- 
kyk en nagedoen nie, maar geput uit 
Gie Woord van God self. Dit is om- 
slagtiger en werk stadiger as 'n een- 
mansregering of iets daaraan ver- 
want, maar dit is deegliker. Dit is 
Bybels. Dit dood nie die inisiatief 
van die gemeentes nie en dit gee 
elke gemeente en ook elke lidmaat 
'n beter besef van sy eie verant- 
woordelikheid. 


Die Herv. Kerk van Nederland het 
'n eeu lank onder so 'n gesentrali- 

seerde beheer gesug en wel vanaf 
1816 tot 1945, en eers toe die nuwe 
kerkorde in laasgenoemde jaar in 
werking getree het en die kerklike 
aktiwiteite meer gedesentraliseer is, 
en die klassikale of Ringsvergade- 
ringe weer meer seggenskap gekry 
het, het daar nuwe lewe op alle ter- 
reine gekom, ook op die gebied van 
die finansies. 


" 


'n Kerk is nou eenmaal nie 'n 
groot handelsaak nie. laat ons ge- 
waarsku wees. 


— Joh. Dreyer. 

DIE HERVORMER 


RADIO UITSENDINGS 


—— deur —— 


DR. J. J. VAN TONDER 


Die trefwydte van die radio-uit- 
sendings is feitlik onpeperk. Dit be- 
reik die huisgesinne in die besige 
stede en op die afgeleë boereplase. 
Die stem van die radio-uitsender 
word in openbare vergadersale, in 
eetkamers, ruskampe en ook deur die 
eensame wandelaar in die veld ge- 
hoor. Die radio word buite die lands- 
grense ook gehoor. 


Die aard van die uitsendings Weer- 
spieël die denkvermoë en gevoels- 
lewe van die mens op sy breë terrein 
van belangstellinge en verwagtinge. 
Radiomusiek, sportverslae, praatjies 
van allerlei aard en godsdienstige 
oordenkinge kan daagliks oor die 
lengte en breedte van ons land ge- 
hoor word. 


Dit is maar net 'n paar aandui- 
dinge van die groot veld wat die 
radio-uitsendings dek ten opsigte van 
die mense en die plekke waar die 
radioknoppie aan- of afgeskakel 
word. 


Wanneer iemand die geleentheid 
kry om voor die mikrofoon van die 
radiowese op te tree, is dit 'n be- 
sondere vergunning en dit is `'n 
besondere vergunning en dit bied 'n 
baie belangrike oomblik van gedagte- 
verspreiding. So 'n persoon beskik 
dan oor die moontlikheid om met 
miljoene mense oor 'n groot opper- 
vlakte van die aarbol (en miskien 
nog verder) in aanraking te kom. 
Dit is 'n baie groot voorreg wat so 
'n persoon het om goeie saad in die 
gemoed en sielelewe van miljoene 
mense te saai. Die verantwoordelik- 
heid word nog groter as in gedagte 
gehou word, dat die verbinding tus- 
sen die radiospreker en die inluis- 
teraar hoofsaaklik net die knoppie 
van die radiotoestel is. Die aard 
van die uitsending of die inhoud van 
die program en voordrag van die 
spreker hou die inluisteraar by die 
radio of breek die band met die uit- 
sender. 


Wanneer die uitsender hierdie aan- 
geleenthede wat kortliks in die vo- 
rige paragrawe genoem is in gedag- 
te hou, word die godsdienstige uit- 
sendings 'n baie ernstige saak. Die 
prediker gaan die boodskap van die 
Bybel aan mense bring wat gereeld 
kerk toe gaan en ander wat nooit in 
die kerk kom nie. laasgenoemde 


moet ook bearbei en bereik word, al- 
hoewel hulle miskien nie 'n gods- 
dicnstige agtergrond het nie. Die 
groot verskeidenheid van die gehoor 
word nog meer gekompliseerd as in 
gedagte gehou word dat nie alleen 
volwassenes inluister nie, maar ook 
hoogbejaardes en kinders. 


Die aard van hierdie groot gehoor 
van miljoene inluisteraars plaas 'n 
besondere plig op die predikers (pre- 
dikante, professore en pastore) om 
die inhoud van hulle voordrag uiters 
versigtig te beplan. As dit nie ge- 
doen word nie, gaan die evangelie- 
dienaar se stem en boodskap by mil- 
joene ore verby of die radiostel word 
somar dadelik afgeskakel. 


'n Mens is soms genoodsaak om 
na 'n radio-uitsending van 'n diens 
uit 'n kerkgebou te luister. Dit tref 
'n mens dan dadelik dat die prediker 
baie bedagsaam is t.o.v. die gedeelte 
uit die Bybel wat hy voorlees, sy 
gebed, watter verse hy laat sing en 
die gedagtes wat hy voordra. Dit 
skep die indruk dat hy dit so beplan 
het (ook na persoonlike bepeinsing en 
gebed) om 'n groot gehoor (binne en 
buite die kerk) te boei en te bereik. 
Die teenoorgestelde indruk word ook 
meermale gewek, nl. dat die prediker 
nie juis oorweging aan die groot ver- 


skeidenheid van miljoene 'inluister--` 


aars gegee het nie, en dat hy in- 
gestel of voorbereid is om net die 
lidmate in sy kerk tevrede te stel. 


Dieselfde geld vir die vroeë gods- 
diensuitsending Sondagoggende. Dit 
verg besondere beplanning en be- 
peinsing. Soms voel 'n mens bly en 
tevrede as jy daarna ingeluister het 
en die gedagte dring na vore dat 
die voordrag en boodskap by mil- 
ioene ander ook byval kon gevind 
het. Dit is egter nie die geval bv 
alle uitsendings nie. Hoe jammer 
tog! 


En wat omtrent die uitsending van 
die godsdienstige oordenking elke og- 
gend om 630. Dit verg versigtige 
beplanning om die doeltreffendste 
boodskap so vroeg in die dag aan die 
inluisteraar te bring. Soms stel hier- 
die uitsendings baie teleur. 


'n Groot getal 'inluisteraars is 
dankbaar as die prediker (predikant, 
professor of pastoor) die woorde van 
die psalm- of ander vers voorlees. 
Die woorde dra 'n direkte boodskap 
terwyl die musiek, melodie of wysie 
hoofsaaklik net die oor streel. 'n 

Mens kan dit nie verstaan waar- 
om die psalm, gesang of lied soms 
net aangekondig word en die woorde 
by die uitsending weggelaat word nie. 
Predikers behoort dit 'n saak van 
die gewete te maak dat hulle die be- 
paalde tyd wat die radio aan hulle 
bied,, gebruik om hulle eie gedagtes 
uit te saai en die Bybelwoorde van 
die psalm of ander vers te verswyg. 
Sal hulle nie daaromtrent verant- 
woording moet doen nie. 


Duisende kinders en jeugdige in- 
luisteraars wil graag die woorde van 
die psalm of lied wat by die uit- 
saaidiens gesing word, ook hoor en 
verstaan. Dit is vrugbare saad wat 
in die jeugdige gemoed gesaai word. 


Kan predikers, betrokke rade so 
wel as die verantwoordelike instan- 
sies nie onmiddellik daadwerklike 
aandag aan hierdie belangrike saak 
gee nie, sodat miljoene inluisteraars 
groter seën en vorming by die uit- 
saaidienste kan deelagtig word? 


KH 

PYN IN DIE RUG 


SENUWEEAGTIG, RUMATIES? 


Die verkeerde soort voedsel em 
drank, kommer, te veel werk en her- 
haalde verkoues ooreis dikwels 
niere, en nier- en blaaskwale kan die 
@orsaak wees van oortollige suur, die 
felt dat u snags moet opstaan, pyn im 
die bene, senuweeagtlgheid, duise- 
Hgheid, opgeswelde enkels, rumatiek 
en opgesweldes ooglewe. In sulke oms- 
tandighede voel u oud voor u tyd. 
Help u niere om u bloed met Cystex 
te suiwer. Die heel eerste dosis begin 
u niere reeds help om van die oortol- 
lige suur ontslae te raak—en binne- 
kort voel u soos 'n nuwe mens. Keep 
Cystex vandag. 

Wolke Voor die Reen 


In ons gewone alledaagse lewe 
word die vraag so dikwels bespreek, 
asook die antwoord: 


Ts dit 'n sondige daad om vuurpyle 
te lanseer na die wolke, om reën te 
maak? 


Laat my dit so stel. is dit volgens 
Bybel om dit te mag doen, of af te 
keur volgens die Bybel ons leer met 
betrekking tot die drooete wat ook 
volgens die Bybel as 'n roede deur 
Gods hand daargestel word oor die 
mens se sonde. 


Kan ons die mens se woord wat 
goedkeurend hieroor gaan as toelaat- 
baar aanvaar as 'n nie sondige daad 
nie? Aanvaar. en daarvolgens ons 
lewe instel? lTnderwaarheid dis nie 
die mens se woord, maar dis Gods 
woord wat die laaste — die hoogste 
woord oor die mens se woord ge 
spreek het en nog sal spreek. 


Iaat ons dit so stel: Dit gaan, as 
ons diep nadink, oor die lansering 
van vuurpyle na die wolke eintlik oor 
die voorsienigheid van God. 


Oor die voorsienigheid van God, 
so leer die Heidelbergse Kateeismus 
as mensewoord. maar esegrond op 
die bodem van die Heilige Skrif ons 
by vraag 27. 


,Wat verstaan u onder die Voor- 
sienigheid van God?” Antwoord: 
,Die almagtiee en alom teenwoor- 
dige krag van God waardeur Hy 
hemel en aarde. en al die skepsele 
as met sy hand noe onderhou en 
so Tvegeer dat lower en gras, reën 
en droogte, vrugbare en onvrug- 
bare jare, spys en drank — £ge- 
sondheid en krankheid, rykdom en 
armoede en alle dinge nie by toe- 
val nie — maar uit sy Vaderlike 
hand ons toekom.” 


Tot oud-Israel, verbondsvo'k onder 

die Ou bedeling spreek die profeet 
Jeremia ,,Laat ons toe die Here onse 
(iod vrees, wat Teën vee. vroeë reëns 
en laat reëns op hulle tyd. wat vir 
ons die vasgestelde weke van die oes 
in stand hou.” Jerm. 5:24.” 


En onder die Nieu-Testamentiese 
bedeling: 


Wanneer Paulus en Barnabas die 
evangelie te Tkonium verkondig. en 
weens vervolging daar moes wegvlug 
na die stede van Likaonië. Listre en 
Derbe, en omstreke (Hand 4:16) dan 
getuie Paulus in sy prediking aldaar 
Oor die esenade van God ,,van die 
God wat hemel en aarde gsemaak 
het,” en .van die hemel vir ons reën 
en vruehare tye gee om ons harte 
met voedsel en vrolikheid te vervul” 
Hand. 4:17. 


En so was die prediking van 


Paulus juis gegrond op die voor- 
sienigheid van God, uit wie se 
vaderlike hand ons alles toekom. 


Nou sê hulle wat die lansering 
van vuurpyle na die wolke as toe- 
laatbaar aanvaar: Ons maak dam- 
me, ons boor gate in dis aarde, ons 
maak watervore. Volgens tegniek en 
wetenskap pas ons sprengkel- 
besproeiing toe, en so word ook aan- 
gehaal: God het toes immers die 
aarde aan die mens onderwerp. En 
op grond daarvan is die lansering 
van vuurpyle na die wolke 'n toelaat- 
bare nie-sondige daad nie. 


Dat God die Vader na sy volbragte 
skeppingswerk die aarde aan die 
mens onderwerp het. lees ons in en. 
1:28. Na die sondeval van die mens 
kondig God die straf oor die mens 
aan: ,In die sweet van jou aangesig 
sal jy brood eet. totdat jy terugkeer 
na die aarde, want daaruit is jy ge- 
neem.” Gen. 8:19. 


Dus is daar van Gods spreke, so- 
wel in opdrag as in straf tot die 
mens, net sprake van die aarde. Al- 
leen die aarde, nie die hemel nie, is 
die mens — onderworpe. 


Maar nou is die mens se bestaan 
Oop die aarde juis afhanklik vanuit 
die hemel, 'n hemel nie aan die mens 
onderworpe nie. Mens dier en plant 
en die aarde waarop hulle beweees. en 
uit wie hulle moet leef. is enkel en 
alleen afhanklik van die senade van 
God wat uit genade in die nood van 
hierdie wêreld voorsien. 


Em op grond van genade het ko- 
ning Salomo. die wyste onder die 
wyses, by die inwydine van die 
tempel gebid: .,As die hemel toe- 
gesluit bly. dat daar geen reën is 
nie, omdat hulle teen u gesondig Pet. 
maar hulle na hierdie plek toe bid 
en TU naam bely en van hulle sonde 
hul bekeer. omdat TU hulle veroot- 
moedig, wil U dan hoor in die hemel 
en die sonde van TUTU kneste en van 
TJ volk Tsrael versewe, want U leer 
hulle die goeie wee waarin hulle moef 
wandel en gee reën op TJ land wat 
U aan U volk as 'n erfenis segee 
het.” En omdat onse God genadie is 
kan die Psalmdigter as gelowige 
daarvan eetuig in sv lofpsalm: . Sing 
'n danklied tot eer van die Here, 
psalmsing tot die eer van Onse God 
met die sieter, wat die hemel met 
wolke oordek. wat vir die aarde reën 
berei. wat on die heree gras laat 
uitsnruit.” (Ps 145:7-8) 


Genadig en lankmoedig is die 
Heer. maar ook regverdig. Deur ons 
eonde kom daar ook 'n einde — 'n 
keersv aan sv genade. en dan tree sy 
straffende esereetigheid na vore. 


Want so spreek Moses tot die volk 
daarvan. Oor die seëninge: As Is- 

rael sal wandel in die weë van die 
Here, en sy gebooie onderhou — dan 
,Die Here sal sy goeic skatkamer, 
die hemel vir jou oopmaak, om die 
reën van jou land op die regte tyd 
te gee, en om al die werk van jou 
hande te seën.” (Deut. 28:12.) 


Maar as Israel nie luister na die 
stem van die Here hulle God nie, 
dan: ,Die Here sal die reën van jou 
land poeier en stof maak, van die 
hemel sal dit op jou afkom totdat 
jy verdelg is.” (Deut. 28:24.) 


Aan die mens op aarde is dit 
gegun en hom toebedeel om deur 
tegniek en wetenskap die welsyn 
van die mense en volkere te bevorder. 
Maar ook daar is vir die mens sy 
grense gestel. 'Trouens dit staan 
vandag bo ale twyfel verhewe dat 
die mens deur sy so ver gevordered 
wetenskap en tegniek te misbruik, 
vasgevang sit in sy eie strikke en 
nette. Nee dit gaan nog verder, dit 
gaan hoër, dit gaan hemelwaarts. 


Na sy omwentelinge om die aarde 
en sy terugkeer na die aarde, het die 
Russiese ruimtevaarder gesê: Ek 
Titoff, het baie — nee ek het alles 
gesien — maar — ek het geen 
hemel maar ook geen God gesien nie; 
En lei die gedagtes om vuurpyle na 
die wolke te lanseer ons nie miskien 
af van die Weg van die Waarheid 
nie? Die mens immers is tog as die 
na bo kykende wese as beelddraer 
van God, geskape en moet as ge- 
lowige onder alle omstandighede van 
die lewe sy oog rig na die God wat 
sy goeie skatkamer, die hemel, Vir 
jou oopmaak om reën op jou land 
gee.” 


Daar word ook gesê dat ons be- 
stry ander plae soos die sprinkaan 
en ander insekte deur dit met gif- 
bespuiting uit te roei, en daarom kan 
ons die droogte ook beheers, dus die 
lansering van vuurpyle na die wolke. 
Oor die ,,afknyper, die trekspring- 
kaan die voetganger, die kaal- 
vreter,” so ook oor die droogte. oor 
al hierdie strafgerugte van God oor 
Israel spreek die profeet Joël tot 
Tsrael: ,,Die woord van die Here wat 
tot Joël die seun van Pêëtuël gekom 
het: ,Blaas die basuin op Sion, heilig 
'n vasdag, roep 'n vergadering saam! 
Versamel die wolk, heilig die ge- 
meente, vergader die oudstes, ver- 
samel die kinders en die suigelinge. 
Laat die priesters die dienaars van 
die Here, tussen die voorportaal en 
die altaar ween en sê: O Here spaar 
u volk.” En die Here het geantwoord 
en vir sy volk gesê: ,Kyk Ek stuur 
vir julle mos en olie. Ja ek sal die 
trekspringkaan, afkomstig uit die 
noorde, van julle af wegdrywe. Wees 
nie bevrees nie, diere van die veld, 
want die weivelde van die woestyn 
sal uitspruit. Kinders van Sion juig, 


@ Vervolg op bladsy 17 





Augustus 1963 


Wolke Voor 
die Reen 

wees bly in die Here julle God. Hy 
gee julle die leraar van geregtigheid. 
Laat op julle neerdaal die vroeë en 
laat reëns in die eerste maand.” 
(Joël 2.) 


Die woord van die Here het gekom 
tot Sagaria, spreek tot Israel: ,Bid 
die Here om reën in die tyd van die 
laat reëns, die Here maak die weer- 
ligte en Hy sal aan hulle 'n stortreën 
gee, plante op die veld aan iedereen.” 
(Sag. 10:1.) 


Die Bybel as Gods woord leer ons 
dat soos die Here uit genade die 
aarde seën met reën, Hy weens die 
sonde van die mens die reën terug 
hou. So stuur Hy die sprinkaan, en 
so baie ander dinge ook nog uit ge- 
nade om die mens tot terugkeer te 
bring. 


Wanneer Hy ons straf met 
droogte, kan aan daardie straf 'n 
einde kom deur 'n kniebuig, 'n dag 
van verootmoediging en skuldbelyde- 
nis voor die Here God. Die lansering 
van vuurpyle mag suksesvol wees, 
maar dit is en bly, of ons dit doen 
as gelowiges of as ongelowiges, 'n 
daad van opstand teen die Here. 


Die ware kerk van Christus deur 


KERK EN 


Uit die pen van prof. A. van Selms 
het daar 'n pamflet verskyn oor bo- 
staande onderwerp ,met verwysing 
na die Vrymesselary en die Broeder- 
bond.” 


Ons moet eerlik erken dat ons met 
groot teleurstelling kennis van die 
inhoud daarvan geneem het. Ook 
geen wonder nie, want op hierdie 
gebied lê die krag en groot weten- 
skaplike betekenis van hierdie 
eminente nie. Hy het hom blykbaar 
tot die skryf van sy brosjure laat 
verlei deur ,,die koerantberigte en 
gelukwense” wat hy ,,van verskillen- 
de kant” ontvang het oor wat hy 
met die Geysersaak oor geheime or- 
ganisasies sou gesê het. 


Ons teleurstelling oor hierdie 
brosjure 1ê veral hierin dat die pro- 
fessor `n hele lot veronderstellimgs 
maak oor wat lede van geheime or- 
ganisasies sou doen en opdragte wat 
hulle sou gekry het hoe om te 
stem, en dan, net asof sy veronder- 
stellings en bewerings bewese feite 
is, gewoonweg sy gevolgtrekkings 
daarop maak en Sy veroordeling 

die eeue heen, vanaf die apostels tot 
nou, het aanvaar dat God die Vader 
deur sy krag alles in aansyn geroep 
het, deur sy krag as Skepper, as 
Onderhouer alles in stand hou. Hy 
alleen beskik oor alle mag in hemel 
en op aarde. En aan Hom alleen be- 
hoort alles en almal. So ook die 
,Wolke voor die reën.” 


En so kan die gemeente, die Kerk 
van Christus, op aarde die lied van 
die Here sing as die reën die aarde 
verkwik. 


,Na bange tyd van somerdroogte 
Nou pas dit ons op Sionshoogte 
Is daar die uitkoms wees! 

U lof te sing o Heer. (Ps. 65:17). 


Nou lees ons in die Landbouweek- 
blad van 19 Maart 1963: 


,Daar heers groot belangstelling 
onder boere vir die groter tipie vuur- 
pyle of reënpyle wat aan die begin 
van hierdie jaar op die mark gekom 
het, terwyl sommige aanspraak maak 
op eroter sukses daarmee. 


,En vuurpyle kan in die toekoms 
waarskynlik 'n gewone implement op 
die plaas wees.” 


En nou is dit tog vanselfsprekend 
as die mens daarin slaag om reën 
te berei vir die aarde, hy so baie en 
selfs alles uit Gods hand wil neem. 


Die loflied van die Here, aan wie 
sal dit nou toegesing word ,,aan die 
Skepper of die skepsel?” ,,Na lange 
tyd van somerdroogte?” (Oor die 
liefde van die Here vir sy volk Is- 

vael, en oor die ondank van die volk 
kom die woord van die Here aan 
Israel deur die profeet Maleagi: ,”n 
Seun eer die vader en 'n slaaf sy 
heer. En as Ek dan u Vader is, waar 
is my eer? En as Ek u Heer is, 
waar is die vrees vir My?” (Mal. 
1:16.) Die wysheid van hierdie 
wêreld is dwaasheid by God. So sê 
dan ook die wyse Spreukedigter: 
, Vrees God en hou sy gebooie, want 
dit is die hele mens en sy bestaan.” 


! — WW, J. van Jaarsveld. 
Wilgerivier, I 


Bronkhorstspruit. 





Naskrif van die Redakteur, 


Ons het nie ruimte vir sulke lang 
briewe nie, te meer as wat gesê word 
en die tekste wat as bewyse aan- 
gehaal word, reeds tevore deur 
iemand anders gebesig is. Daarom is 
hierdie brief hier en daar verkort. 
As daar oor dieselfde onderwerpe, 
wat in ons kolomme al tevore ook 
ruimte gekry het, weer sulke lang 
briewe kom, dan is die moontlikheid 
@root dat hulle heeltemal nie geplaas 
sal word nie. 


van bi EP DIV Buite van ars 
rentaalpan, Thabazimbi het ons ook 
'n brief oor dieselfde onderwerp onl- 
vang. Hy verwys na die Nederlandse 
Geloofsbelydenis art III en VII; na 
die Heidelbergse Kategismus Sondag 
10 vraag 27 en na vraag 21, (ons 
lesers moet dit maar naslaan agter 
in hulle Ps. en Ges. boeke) om sy 
standpunt van verwerping van die 
vuurpyle te staaf. 





GEHEIME ORGANISASIES 


daarop grond, nl. ,gebrek aan sede- 
like oordele” by lede van sulke 
organisasies. 


Maar dit is die mees onwetenskap- 
like metode, wat 'n mens by die 
koerantskrywer kry, maar allermins 
by 'n professor van die wetenskap- 
like gehalte van prof. Van Selms 
verwag. 


Sy pamflet lê vol van sulke 
koerantveronderstellings, bv. dat daai 
,in die geheim gekonkel is,” dat 
,noukeurig bepaal is, hoe die bal 
aan die rol gesit is en nou aan die 
een, dan weer aan die ander toege- 
speel sal word,” dat ,,twee sprekers, 
wat skynbaar uit ooreenstemming 
van eie oortuigings dieselfde gedagte 
ondersteun, in werklikheid aangewys 
is deur die geheime organisasie om 
So en nie anders te praat nie,” dal 
lede van geheime organisasies ,,nie 
volgens die inspnmaak van hulle insig 
en gewete” sou praat op 'n vergade- 
ring nie, dat hulle ,,gebind is voordat 
hulle in die vergadering kom,” hulle 
sou nie gesind” wees om hulle ,,deur 
die Heilige Gees te laat lei nie,” 


Ook ai 


nie deur die Heilige Skrif nie want 
,die kans is groot dat die trou aan 
sy organisasie die oorhand bo sy 
Skrifoortuiging sal kry en hy is besig 
om sy eie gewete te verkrag.” 

Die name van twee organisasies 
wat sulke bose opdragte aan hulle 
lede sou gee, word genoem. 

Dit is egter almal bewerings Of 
uit die duim gesuig Of uit die sensa- 
siekoerante opgemaak. Prof. Van 
Selms neem ons nie kwalik nie as 
ons sê: Ons glo nie een van hierdie 


veronderstellings nie. In ons Her- 
vormde kerklike vergaderings het 
ons nog nooit hierdie lelike ,ge- 


konkel” raakgeloop nie. Ons glo ook 
nie dat dit bestaan nie, ondanks die 
insinuasies van die geagte professor. 


Laat hy met feite kom, en ek het 
geen twyfel nie dat die kerk daar 
terdeë aandag aan sal gee. 

Dat lede van die kerk ook aan 
geheime organisasies behoort, sal 


ons geredelik aanneem, maar dan be- 

HOE OM VAN U KIND 
SUKSESVOLLE EENDSTERT 
TE MAAK 


(n Dosyn onfeibare voorskrifte om 3. 


`n mormale kind 'in `n straatboef te 
verander. Vrye vertalimg wit “The 
Presbyterian Leader.”) 


1. Gee u kind van die staanspoor 
af alles wat hy wil hê. So- 
doende sal hy opgroei met die 
wete: ,alles kom my toe.” 


2. As u kind vuil taal gebruik, lag 
net. Die kind sal aanneem dat 
hy slim is, en hy sal hierdie 


nuwe kennis dadelik aan sy 4. 


Vriende” uitbasuin alhoewel 
hierdie woorde dalk 'n geel- 
persskrywer sal laat bloos. 





Kerk en Geheime ... 


@ Vervolg van vorige bladsy 


staan hulle nog nie in die kerk nie, 
netsomin as wat 'n politieke organi- 
sasie in die kerk sou bestaan, omdal 
van die kerk se lede ook lede van so 
'n politieke organisasie is. 


Die professor sê dat ,,die werk 
van die geheime organisasies veroor- 
saak ook dat mense wat veronder- 
stel om mekaar se 
Christus te wees mekaar gaan ver- 
dink.” Maar volgens sy pamflet 
verdink hy reeds die broeders wat 
aan geheime organisasies behoort 
van ,gekonkel” in kerklike ver- 
gaderinge. 


Hy sien gevaar en waarsku. Moet 
nie ook gewaarsku word teen die 
Farisese spel van die onafrikaanse 
deel van die pers wat almal 


wat opkom vir alles wat eg Afri- 7 


kaans is as sondebok uitpiek om sy 
gifpyle teen af te skiet? Ons noem 
dit Farisees omdat daardie deel van 
die pers swyg oor onafrikaanse ge- 
heime of kwasi-geheime verenigings 
maar vir die een wat opkom vir alles 
wat Afrikaans is geen enkel goeie 
woord het nie. En staan hierdie 
pers en sy aksie nie indirek en mis- 
kien soms ook direk op die agter- 


grond by sulke geskrifte vol ver- 8. 


onderstellings en met afleidings ge- 
grond op die veronderstellings nie? 


Die professor moet nie tevee 
agter geheime vergaderings soek nie 
Daar is meer liggame wat agter ge- 
slote deure vergader soos bv. die 
sinode van die Nederlandse kerk van 
wie die professor die amp van predi- 
kant ontvang het. 
vergader altyd agter geslote deure 
Soos aan ons deur 'n kopstuk van 
dieselfde sinode meegedeel is. 


— Joh. Dreyer 





broeders in 6. 


Daardie sinode 9 

Moet nooit enige godsdienstige 
oortuigings by u kind tuis- 
bring voordat hy 21 jaar oud 
is nie, maar sê ,,godsdiens moet 
vir my kind 'n saak van eie 
keuse wees.” U moet, om die- 
selfde rede, u kind nooit `'n 
goeie moedertaal en huistaal 
leer nie, 'n vreemde taalbrousel 
klink mos baie vernamer en is 
meer in oorstemming met 
die goedkoopste ,,literature.” 


Besing u kind se goeie hoe- 
danighede in sy teenwoordig- 
heid by al u vriende en kennisse, 
Vertel aan hulle dat u kind 
verder gevorder is as enige 
ander kind in die hele omge- 
wing. 


Moet nooit u kind kritiseer nie, 
u mag dalk 'n skuldgevoel of 
een of ander frustrasie ont- 
wikkel. As u oogappel later 
vanweë motordiefstal, dagga of 
enige ander ,,ouderdomsoortre- 
ding” in die sop beland, sal hy 
gewis en seker homself be- 
klaag: ,,ek het nooit 'n kans 
gehad nie want die hele wêreld 
is altyd teen my.” 


Doen alles om u kind te plesier. 
Moet nooit u ,,skat” verplig om 
Sy eie goed in orde te hou nie. 
As u 'n huisbediende het, moet 
u tog nooit u kind vra om met 
enigiets in die huishouding te 
help nie. Het u geen bediende 
nie? Ag toemaar, werk, hard- 
loop en sloof u self af want u 
kind is nie bedoel om hande- 
werk te verrig nie. 


Laat u kind toe om enige boek 
of snert te lees, enige film of 
prent te sien of te hoor. Alhoe- 
wel u natuurlik sal toesien dat 
u kind se voedsel skoon Voor- 
berei word, hoef u u nie te be- 
kommer oor die toestand 
van u kind se morele en intel- 
lektuele voedsel nie. 


As u, die ouers, 'n geskilletjie 
het, skop dan 'n groot lawaai 
voor u kinders op en moet veral 
nie vergeet om van 'n moont- 
like ,egskeiding” voor hulle te 
praat nie. Sulke rusies berei u 
kinders daarop voor om 'n hel 
in hulle eie huis te ondervind 
of te veroorsaak. 


Gee u kind soveel sakgeld as 
moontlik. Geld is bedoel om 
uitgegee te word en nie om 
deur harde werk verdien te 
word nie. 

10. Blke begeerte van u kind moet 
onverwyld uitgevoer word of 
dit nou kos, drinkgoed of ander 
plesier behels en asseblief son- 
der om vrae te vra. Hou 'n 
,skatjie” dalk nie van 'n kos- 
soort nie of selfs nie van sy 
medisyne nie? Moet hom tog 
nooit dwing om iets te eet 
of te drink waarvan hy nie hou 
nie. Maak geen verdere op- 
merkings daaroor nie — dalk 
hou die kind nie daarvan nie. 


11. Verdedig orals en altyd, son- 
der uitsondering, u kind: teen- 
oor sy onderwyser, die bure en 
selfs die polisie, onthou hy is 
altyd Teg. 


12. As op 'n gegewe moment die 
onvermydelike moeilikheid jn 
die regtershof tot uitbarsting 
kom, kan u (en vergeet maar 
die eed om die waarheid te 
praat) getuig:- 


(a) my kind het die allerbeste 
opvoeding in die huis, 
skool en kerk gehad; 


(b) vanaf sy vroegste jare 
het ek vir en saam met 
my kind gebid maar hy 
het nie daarop gereageer 
nie; 


(c) ek kon nooit my kind in 
toom hou nie en hy het 
buitendien altyd 'n nei- 
ging getoon vir die slegte. 
Ek hoop dat die rehabili- 
tasieprogram van die ge- 
vangeniswese wondere sal 
sal verrig en spoedig ons 
,skat” aan sy vader en 
moeder sal terugbesorg. 


Hierdie 12 voorskrifte is 'n uit. 
treksel uit honderde gesprekke van 
'n kapelaan met veroordeelde en 
tereggestelde mans eu vrouens in 'n 
tydperk van ongeveer 12 jaar. lIn- 
dien hierdie voorskrifte noukeurig 
nagevolg word, kan u van 95%-99% 
sukses verseker wees. 


(Oorgeneem uit die gemeenteblad 
van Newcastle.) 





Residensie Hotel 


(F. GROENEVELD : BESTUURDER) 
SCHOEMANSTRAAT 185 
Bus 548 — Foon 2-1712 


Die Plek waar die 
vooraanstaande 
Afrikaners tuis gaan 


—I LOOKS EE 


Van Riebeeck Hotel 





ANDRIESSTRAAT 388 
PRETORIA — Foon 2-2756 

Die Hervormer 


Amptelike orgaan van die 
Ned. Herv. Kerk van Afrika. 





ADVERTENSIETARIEWE: 


Geboortes, verlowings, en huwelike 
R1.00 (10/-) vir 'n maksimum van 
60 woorde en 2 sent per woord bo 
60 woorde, vooruitbetaalbaar 
DOODSBERIGTE EN 
IN MEMORIAMS 

R1.00 (10/-) per plasing 

Advertensies en adresveranderinge 





(vermeld sowel oue as nuwe adres) 
aan: 


Die Advertensiebestuurder, 


DIE HERVORMER 
Posbus 171 — Krugersdorp 
Advertensies moet aan die adver- 
tensiebestuurder gestuur word nie 
later nie as die EERSTE van die 
maand voor die maand van publikasie 

nie. 





As 'n foto geplaas moet 
word: R4.00 (£2) ekstra vir 
die maak van 'n drukkers- 


blok. 


GRAFSTENE EN 
MONUMENTE 


GEMAAK UIT DIE 
BESTE PRETORIA-GRANIET 


Word afgelewer en opgerig op 
enige dorp en plaas. 


Pryse na elkeen se vermoë 


PRYSE EN 
KATALOGUS 
OP AANVRAAG !! 


J. P. E. ROODE 
Posbus 163 — Foon 308 
ERMELO 

DOODSBERIGTE 


Dit het die almagtige God behaag om die siele van ons tans gestorwe 


broeders en susters wie se name hieronder vermeld word, tot Hom te 


neem. Hulle liggame is aan die aarde toevertrou in die vaste, en sekere 


hoop van die opstanding tot die ewige lewe deur ons Here Jesus Christus 


wat die vernederde liggaam aan sy verheerlikte liggaam gelyk sal maak. 


Die familie treur oor hulle heengaan en die Hervormde gemeenskap 


treur saam. 


DE BEER — (Catharina lLouisa 
Sophia Maria. Onvergeetlik is die 
mie van 11 Junie 1963 toe skielik 
van ons weggeneem is ons dierkare 
eggenoot, moeder, en grootmoeder, in 
die ouderdom van 57 jaar. 


Bedroefde eggenoot en kinders. 


Bloempoort, 
Pk. Groblersdal. 





SMIT — Christina Wilhelmina Ger- 
truida. Dit het die Heer behaag om 
van ons weg te neem, my dierbare 
eggenote en ons moeder en groot- 
moeder, in lewe van Vierdestraat 28, 
Vrededorp, Johannesburg, op die 
aand van 6 Junie 1963 in die ouder- 
dom van 58 jaar na 'n smartvolie 
lyding. 


Die bedroefde eggenoot, 
en kleinkinders. 


kinders 





FOURIE — Louis Jacobus. Dit het 
die Heer van lewe en dood behaag 
om van ons weg te neem, op 18 Mei 
1963, my teerbeminde eggenoot en 
ons vader, en grootvader, na 'n 
smartvolle Iyding wat hy met geduld 
gedra het. 

Bedroefde 
kleinkind. 

J. S. J. Fourie Gerhard, Jannet, 
Louis. 


Auretstraat 52, 
Residensia. 


eggenote, kinders en 





VAN WYNGAARDT — Susanna Ja- 
coba (geb. Van Niekerk). Onvergeet- 
lik sal vir ons bly, die laat aand ure 
van 6 Junie 1963 toe dit die Almag- 
tige God behaag het om tot Hom 
te neem my teerbeminde eggenote, 
ons moeder, en grootmoeder, na 'n 
onuitspreeklike lyding van 7dae, wat 
sy gedna het sonder 'n klag of steun. 


Bedroefde eggenoot, kinders en 
kleinkind. 

J. H. van Wyngaardt, 
Jannet, Louis. 


Auretstraat 52, 
Residensia. 


Gerhard, 


JANSEN VAN RENSBURG — Anna 
Jacoba (geb. Esterhuizen). Dit het 
die Almagtige God van lewe en 
dood behaag om van ons weg te neem 


op 21 Januarie 1963, my teergeliefde 
eggenote, ons moeder en groot- 
moeder in die Wolmaransstadse hos- 
pitaal, in die jeugde ouderdom van 
48 jaar na 'n lyding van ongeveer 
vier-en-'n-half jaar, waarvan die 
laaste ses maande baie smartlik 
was. 

Die treuerende eggenoot, kinders 
en kleinkinders. 

J. F. J. van Rensburg. 


SA.S., 

Wolmaransstad. 

Dollie, Fransie van Vuuren en 
kinders. 
Orkney. 





POTGIETER — Adolf Johannes. Dit 
het die Heer van lewe en dood be- 
haag om skielik van ons weg te 
neem die middag van 18 Junie 1963 
ons dierbare eggenoot, vader, grool- 
vader en oorgrootvader in die ouder- 
dom van 83 jaar. 

Die bedroefde eggenote, kinders, 
kleinkinders en agterkleinkinders. 
Pk. Leeuklip, 

Middelburg, Tvl. 


ASMA-SLYM 
VERDWYN vaar 


U SLAAP 


Nou san sog AD daardie Hen, 
stikkende hoesbuie van asma en - 
tis ontslae raak met MENDACO, die 
wetenskaplike Amerikaanse middel 
wat duisendes weer fiks en sterk laat 
voel het. Dit laat daardie wurgende 
slym wegsmelt en u haal dan vryelik 
asem, slaap goed en herwin u energie. 
Veilig vir kinders en oumense. Koop 
MENDACO vandag nog, by die apteek. 
U sal weer lus voel vir die lewe. 








TEIR AAME: 


stog die Pa Ve. 
aambeie binne 10 tot te. Dr 
Spesiale, antiseptiese beutanddele lae. 
maer. geswelde weefsels gou krimp €m 
gesond word. Dan kan u in gemak wer? 


ry, loop en sit. ho#indig u lyding vanda. 
mog. Koop EE by die aptaar 

IN MEMORIAM 


In liefdevolle herinnering dink ons terug aan ons ontslape dierbares wat 
ons vooruitgegaan het en nou rus van hulle arbeid. Ons mis hulle nog 
steeds, maar treur nie oor hulle soos die ander wat geen hoop het nie. 
Ons dank God vir wat hulle deur sy genade beteken het. 


MALAN — Cornelius Johannes Her- 
cules. Onvergeetlik bly die mêre 
van 18 Julie 1962, toe van ons skielik 
weggeneem is te Kinkwilliamstown 
my dierbare eggenoot en ons vader. 


Verlangende eggenote en kinders. 
Martie, Mieta en Chrissie. 


Tramwaystraat 26, 
Turffontein, 
Johannesburg. 





LOURENS — Sophie. Na sewentien 
jaar van hartseer en verlange, lê 
ons weer 'n kransie op haar graf ons 
teerbeminde dogter en suster, wat 
Geur die dood van ons weggeneem is 
op 8 Augustus 1946. 

Verlangende pappie en mammie, 
broer en susters en swaer en skoon- 
suster. 

57 Hallstraat, 

Vrededorp. 





BRITS — Jan Hendrik. In liefde- 
volle herinnering en diepe verlange, 
dink ons terug aan my dierbare 
eggenoot en vader wie ons op 24 
Julie 1962 moes afgee. 


Gerrie en Jannie Brits. 


Nigelweg 23a, 
Dunnottar. 





DUVENHAGE — 'Theunis (Hasie). 
Twee jaar van stille trane en ver- 
lange is verby. Nou dink ons weer 
aan die vroeë mêre van 19 Augustus 
1961 toe van ons weg geneem is ons 


Sommige is soos 'n kruiwa, jy moet 
hom stoot waar jy hom nodig het. 

Ander is soos 'n katjie, ewe tevrede 
solank jy met hom speel en oor 
die kop streel. 

Ander is soos 'n jakhals, jy moet 
maande soek na sy wegkruipplek. 

Ander is soos 'n voetbal, jy weet 
nie watter kant toe hy gaan spring 
nie. 

Ander is soos 'n verkeerslig, wanneer 
jy wil voorwaarts gaan dan ver- 
hinder hy jou. 

Ander is soos 'n sleepwa, waar jy 
hom los, daar bly hy staan. 

Ander is soos die see sonder vis, 
maande lank moet jy die storms 
trotseer, en dan maar met leë 
hande huiswaarts keer. 


Soorte Lidmate in die Kerk 


dierbare eggenoot vader en grooi- 
vader. 

Die bedroefde eggenote Maria 
Duvenhage, kinders en kleinkinders. 
Nietgedacht, 

Pk. Oliewenhoutpoort, 

Krugersdorp. 





BIERMAN — Wessel. Mooi is die 
herinnering en diep die verlange na 
my eggenoot en ons pappie wat op 
12 Augustus reeds twee jaar van ons 
geskei is. 

Verlangende eggenote, Lourens en 
Johann. 

J. Bierman. 
MclLeanstraat 9, 

Petersfield, 

Springs. 





YOUNG — Cornelius Andréas. Met 
weemoed en verlange dink ons terug 
aan 24 Augustus 1960, toe van 
ons weggeneem is my dierbare eg- 
genoot, ons vader en oupa. 

M. Young. 

Treurende 
kleinkinders. 
Pk. Moedwil, 

Oor Rustenburg. 


eggenote kinders en 





JANSEN — Petrus. In tere herin- 
nering dink ons aan 'n dierbare 
eggenoot en ons pappie, reeds sewe 
jaar al van ons weg. 
Verlangende eesgenote en kinders. 
Mev. H. Jansen. 
Posbus 10, 


Pk. Gilead, 
Potgietersrus. 





Ander is soos plofstof, as jy druk op 
hom uit oefen is jou naam in ge- 
vaar. 

Ander is soos 'n ballon vol wind en 
reg om te ontplof. 

Ander is soos 'n vlooi in die broek, 
byt jou wanneer jy dit nie ver- 
wag nie. 

Ander is soos die mOreson in die 
blomtuin, altyd aangenaam. 

Ander is soos 'n stalperd, gereed om 
opgesaal te word vir werk. 

Ander is soos 'n esel in die lokasie, 
dra altyd 'n swaar pak. 

Watter soort lidmaat is u? 


— Gys v.d. Merwe. 
Salisbury. 

KORRESPONDENSIE 


Waarde Redakteur, 


Hierdie brief skryf ek vandag om- 
dat ek trane van teleursttlling ge- 
sien het, en daarom sal ek dit graag 
net so in Die Hervormer geplaas wil 
sien aangesien dit 'n vraag aan elke 
Hervormde gemeente in die Repub- 
liek is en ek persoonlik aan elke 
Hervormde gemeente 'n uitnodiging 
met die inwyding van ons kerkgebou 
hier te Fort Victoria gestuur het. En 
ons sal 'n antwoord hier op baie 
waardeer. 


Eerste ons innige dank aan ge- 
meente Eendracht en Laeveld vir die 
telegramme en brief. Ons sal dit 
altyd waardeer. Dit was so bemoedi- 
gend, as ook die telegramme van 
die Republiek ontvang het. 


Beteken ons en die Hervormde 
Kerk hier in Rhodesië dan so min 
vir die Hervormde gemeentes in die 
Republiek dat ons self nie eers van 
die Algemene Kommissie of selfs nie 
eers van 'n leraar wat vroeër hier 
werksaam was en wat weet onder 
water moeilike omstandighede ons 
hier arbeid om die koninkryk van 
God hier op aarde te bou nie? 


Of was 'n telegram of briefie te 
veel onkoste of moeite? 


Waar is die broederlike liefde on- 
der ons vandag? 


Ons beskou dit as uiters tragies. 
Mev. P. H. van Rooyen. 


Posbus 374, 
Fort Victoria, SR. 





Die hele uitmekaar geslane wêreld 
met al sy spanninge en teenstellings 
moet eenmaal weer tot een har- 
moniese geheel vergader word. Die 
mensheid self kan dit nooit tot stand 
bring nie. Die mensheid kan Nebu- 
kadnesars en Napoleons voortbring, 
dit kan wêreldryke bou en met ge- 
weld eenheid probeer skep, maar dit 
sal altyd misluk, want God is self 
van plan om dit te doen. En sy 
voorneme sal in Jesus Christus vol- 
bring word deur die Gees, en daarin 
is die kerk as middel in die hand 
van God saam opgeneem. 


— Prof. J. H. Bavinck. 


In die gemeenskap met die Gees 
wandel ons altyd op die Tand van 
die wonder. 


— Prof. J. H. Bavinck. 

Gemeentelike 


Nuus 
BETHLEHEM 


Ons gemeente te Bethlehem is by- 
kans 'n jaar gelede gestig. Dit was 
vir ons 'n besondere eer en voorreg 
om ds. L. A. Nel op die 25ste Mei 
1963 as leraar van hierdie gemeente 
te laat bevestig. Die plegtigheid is 
waargeneem deur ons eerwaarde 
ringsvoorsitter, ds. Jacobs van Wel- 
Welkom wat ook die Voorbereidings- 
diens vir ons nagmaal gelei het. Die 
susters het die gemeente na die 
bevestiging met verversings bedien. 
Oudl. P. Dreyer het die gelukwensing 
van die gemeente aan ds. Nel oor- 
gedra, waarna ds. Jacobs namens die 
Ring ook hulle gelukwensinge Oor- 
gedra het. Hierna het ds. Nel sy 
dank uitgespreek, asook sy ver- 
troue in die verdere groei van ons 
jong gemeente. 


— P. W. Katzke, 
(Skriba). 
* 


PARYS 


Met die naweek van 15 Junie het 
dit druk gegaan in die gemeente 
Parys. Na 'n dienstyd van 82 
jaar in die gemeentes Parys en Ven- 
terskroon het ons leraar ds. P. J. T. 
Venter uit die Heilige diens getree. 
Die kerkraad het vroeg reeds `'n 
veëlingskommissie benoem, en daar is 
druk georganiseer vir 'n afskeids- 
funksie op Saterdag die 15de Junie. 
Danksy die susters was dit 'n volslae 
sukses. Belangstellendes van heinde 
en ver was teenwoordig want ds. 
en mev. Venter is oral goed bekend. 


Ons konsulent ds. W. P. v.d. 
Merwe wat as voorsitter opgetree 
het, het die verrigting met gebed 
geopen. Alle plaaslike liggame was 
verteenwoordig. Afskeidstoesprake is 
gehou. Namens die Algemene Kom. 
(ds. P. 'T. Jacobs). namens die 
Herv. predikante (dr. P. W. Venter), 
namens die N.G. remeentes (ds. 1. 
le Roux), namens die Gereformeerde 
gemeente (ds Maritz), terwyl die 
burgemeester, mnr. H. Schoonwinkel, 
en die landdros, mnr. Louw, ook op- 
getree het. As verteenwoordiees van 
die kerkraad het oudl. T. J. Swart 
'n paslike toespraak gehou en 'n ad- 
res en geskenk aan ds. en mev. Ven- 
ter oorhandig. Suster Fiena van 
Vuuren het 'n adres en geskenk 
namens die susters aan mev. Venter 
oorhandig. 


Hierna het mev. en ds. Venter ge- 
antwoord op die toesprake en dani 
betuig vir die eer hulle aangedoen. 
Na die bedankings deur oudl. D. C. 
Grobler is die verrigtinge afgesluit 
met die sing van Psalm 146 vers 1. 


DIE HERVORMER 


Sondagoggend het ds. Venter sy 
afskeidspreek gelewer na aanleiding 
van 1 Kor. 2 vs. 2. Dit was inder- 
daad 'n boeiende preek en sal soFe” 
onthou word. Die kerk was stamp- 
vol. Selfs moes 'n aantal stoele in- 
gedra word. Ds. Vermooten van 
Fochville en afgevaardigdes van die 
afgeskeie Christelike Gereformeerde 
gemeente van Frankfort was teen- 
woordig. 


Na die diens is die pastoriepaar 
namens die kerkraad en gemeente 
deur oudl. D. C. Grobler toegespreek. 
'n Boodskap van prof. dr. Greyven- 
stein is ook voorgelees. 


Nou is ons groot probleem om 
weer 'n herder en leraar te bekom. 
Eersdaags vergader die kerkrade 
van Parys, Venterskroon en Vrede- 
fort om 'n kombinasie aan te gaan 
en 'n beroep uit te bring. Ons ver- 
trou om tot 'n ooreenkoms te geraak 
en spoedig weer 'n predikant te hê. 


Namens ons gemeente. groete aan 
alle Hervormers. 


— D. C. Grobler, 
(Skriba). 


Bearbeiding van Lidmate 
op De Aar 


'n Versoek van 'n paar lidmate op 
de Aar om bearbei te word, is na 
dr. P. J. Th. Koekemoer, Van der 
Stelstraat 3a, Bloemfontein verwys 
om te ondersoek en te rapporteer. 
Sal alle Hervormde lidmate in die 
omgeewing van De Aar asb. so gou 
moontlik hulle per brief of telefoon 
(4914) aanmeld by dr. Koekemoer. 





dis meer ekonomies 


JUNIOR 


SPESIAAL GEMAAK VIR 
JEUGDIGES & SKOOLDOGTERS 
TANS VERKRYGBAAR 

EAST LYNN 


Die jaar 1963 is alreeds 'n paar 
maande oud en ons is alweer hard 
besig met al die werksaamhede en 
verpligtings wat 'n nuwe jaar jin- 
sluit. Vir ons tak was 1962 'n vrug- 
bare jaar. Ons kyk met dankbaar- 
heid terug op al die seëninge en 
sukses waarmee ons werk bekroon 
was. 


Ons tak het maar 'n klein ledetal, 
maar hulle werk is doelgerig en wat 
aangepak word moet deurgevoer 
word. So het ons dan ook weer ons 
bydrae kon lewer aan verskillende 
instansies soos die Weeshuis en 
Kleuterskool, ons ouetehuise en die 
Ondersteuningsraad. Ons het ook 
gehelp met straatkollektes en dona- 
sies vir ander welsynsorganisasies. 
Behoeftige lede in ons eie gemeente 
het kruideniersware, melk, klerasie 
komberse ens. ontvang, asook steen- 
kool gedurende die koue winter- 
maande. 


Dit was vir ons 'n voorreg om 
hierdie liefdeswerk te kan doen. Ons 
hartlike dank aan al die susters wat 
so getrou elke keer met die straat- 
kollektes en ander werksaamhede ge- 
help het. Jy kan maar net die knop- 
pie druk en hulle liggies het gebrand. 


Drie jaar gelede het die susters- 
vereniging besluit om 'n pyporrel vir 
die kerk aan te koop. Die fondse 
hiervoor was laag en daar sou hard 
moes gewerk word om R4,200-00 
die koste van die beoogde orrel, 
bymekaar te maak. Met straatver- 
kopings, sustersbasaars, verversings 

vervaardig 


Hendelsnavree: 

Endstraat 30 

Posbus 100 
Johannesburg 


Met lissies 

UIT ANDER 
BLAAIE 


DIE MAAGD MARIA EN DIE 
ROOMSE KERK 


Die vraag doen hom voor in hoever 
die tot nou toe geldende Roomse 
Mariabeeld van die Roomse kerk is 
haaf sal kan bly. Die triomferende, 
oordelende, ondersoekende, bestraf- 
fende, onbevlekte en onfeilbare 
Mariabeeld van die Roomse kerk is 
'n ander beeld as die Maria wat in 
die Nuwe Testament geteken word. 
Daar in die Nuwe Testament is sy 





Gemeentelike Nuus 

by sportbyeenkomste en indiwiduele 
donasies is daar verskillende groot 
bedrae ingesamel. Deur lg. is daar 
etlike honderde ponde ingebring deur 
susters uit die gemeente wat nie ons 
maandelikse vergadering bywoon wat 
maar altyd gereed is om te help 
wanneer hulle gevra word. — En nou 
is die orrel geinstalleer en afbetaal. 


Sy lieflike klanke weerklink elke 
Sondag in ons kerkgebou, en saam 
met sy klanke styg ons lied ,,Prys 
die Heer met blye galme, O my siel 
daars ryke stof.” 


Die sustersvereniging en kerkraad 
het 1962 afgesluit met 'n gesellige 
ete, opgeluister deur musiek en sang 
in die tuin van die pastorie. 


Vir die Sondagskool en Jeugvereni- 
ging was daar as afsluiting `n 
kersspel in die Hoërskoolsaal gereel, 
waar hulle ook op Verversings 
getrakteer was. Dit was 'n aangename 
aand en ons wil ds. Huyzers hartlik 
bedank vir die Kersboodskap wat hy 
deur middel van hierdie opvoering 
ook aan ons jeug gebring het. 


Daar is nog baie werk wat voorlê, 
maar ons is vol vertroue vir die toe- 
koms. Laat ons bede steeds wees: 
,Heer maak U ons gewillig, gee U 
ons strydensmoed Wil by ons 
swakke poging TU liefde ons laat 
blyk en deur ons diens bevorder. U 
heerlik koninkryk — 

Ons wil hoofbestuur ook geluk- 
wens met die afgelope kongres. Daar 
het veel inspirasie van die bespre- 
kings uitgegaan. 

Mag u hande gesterk en u werk 
met seën en sukses bekroon word. 


Vriendelike groete aan al die 
ander takke namens ons tak. 
— J. Grobler, 
Voorsitter. 


— J. M. Ferreira, 
Sekretaresse. 


DIE HERVORMER 


die besorgde, bedilsieke, bedroefde, 
teleurgestelde, afgewesene en ge- 
lowig gehoorsame. 


M.A .Krop in Hervormd Nederland. 


* 


GODSDIENSTIGE 
DISKRIMINASIE 
IN SOMALIELAND 


Na die Mohammedaanse staat 
Soedan Christelike sendingarbeiders 
en sendelinge uit die land gesit het 
of nie toe wil laat dat hulle die land 
binnekom nie, kom daar nou derge- 
like berigte ook uit Somalieland. In 
hierdie republiek sal dit voortaan 
verbode wees om propaganda te 
maak vir of mee te help aan die 
verbreiding van enige ander gods- 
diens as ,,die ware godsdiens,” die 
Mohammedanisme. Daar is vryheid 
van godsdiens. maar vir 'n ander 
godsdiens is alleen interne aktiwi- 
teite toegestaan. Om proseliete onder 
Mohammedane te maak, is dus stry- 
dig met die wet. 


— Hervormd Nederland. 


* 


EROSIE IN DIE 
AMERIKAANSE RELIGIE. 


In Amerika is daar toegegee aan 
die drang tot gemeenskap, vereni- 
ging. Dus moes die aanpassings- 
politiek beoefen word. Om die 
doel te bereik, is 'n te dure prys be- 
taal en dit ondeurdag en onnodig. 
Die skerp kante van die belydenis 
is afgevyl. Die begeerte was om 
van die konfessionele apartheid af te 
kom. Om een te wees met bepaalde 
andere groepe is van groter belang 
geag as om met mekaar dogmaties 
een te wees. Wat dit betref, die 
sinkretistiese smeltpot (sinkretisme 
— onderlinge vermenging.) het vro- 
lik op die vuurtiie van die eenwor- 
dingsywersug gestaan en borrel. ,.Ons 
is as broeders een — geen stryd 
om beuselinge . . . . IM As beuse- 
linge geld dan te dikwels konkrete 
bybels gefundeerde teologies inhou- 
de wat te maklik vervang is deur 
volieieuse gevoelens. 


— Hervormd Weekblad 
* 


DIE WÊRELDRAAD 'N 
SUPERKERK ? 


Dr. Louden van die Skotse kerk 
het in 'n lesing oor Konfessionalisme 
en Ekumenisme van die Wêreld- 
raad van Kerke gesê dat volgens 
hierdie raad se eie mening, dit nie 
'n superkerk is nie. Maar, So ver- 
volg hy, die gebruik om soveel ver- 
klarings oor wêreldsake te maak; 
die na vore kom van professionele 
ekumeniese kerkmanne om aan die 
nuwe ryk van kerklike politiek te 
neem; en die gevare aanwesig by alle 
administratiewe groei en ontwikke- 

ling, help mee om hierdie valse voor- 
stelling aangaande die Wêreldraad 
te skep. 


— Uit die Hervormde en Pres- 
biteriaamse Persdiens. 


* 


'N BEROEPINGSKOMMISSIE 


Die Nederlandse Geref. Kerke het 
'n vertrouenskommissie vir die be- 
roepingswerk ingestel waarin o.a. een 
emeritus professor en twee emeritus 
predikante sitting het. 'Tot hierdie 
kommissie kan 'n kerkraad hom 
wend vir advies in verband met 'n 
beroep na 'n vakature. 


Persbureau van die 
Nederl. Herv. Kerk. 


Iemand bepleit in Hervormd Neder- 
land die gebruik van matses (die on- 
gesuurde brode wat Jode by die vie- 
ring van die paasfees gebruik) i.p.v. 
die soort witbrood wat in repies ge- 
sny word vir die nagmaal. Die onge- 
suurde brode kan dan ook inderdaad 
gebreek word en hoef nie eers in re- 
pies gesny te word nie. 


Die nagmaalswyn wat hy bepleit 
is 'n frisse suur wyn soos Jesus dit 
ongetwyfeld self gebruik het. 


Waarom, so vra hy, word hierdie 
ou gebruike nie weer in eer herstel 
nie? 

* * * 
VORRN TER BEE EP ie EE DE 
SPEEL ETE Re 

Prof. A. A. van Ruler, hoogleraar 
in Utrecht, is een van die weiniges 
wat insien dat op die uitdagings van 
'n totalitêre kommunisme en 'n tota- 
litêre swart nasionalisme alleen 'n 
totaal antwoord afdoende is. 


Die totaal antwoord is die teokra- 
sie, die regering deur die God en 
Vader van Jesus Christus: die staat 
met die Bybel, terwyl owerheid en 
volk soek na die weg van God. 


Om die weg te vind, bly ons nie in 
die blinde rondtas nie. Die Woord 
van God is 'n lamp vir ons voet en 
'n lig op ons pad. 

Dit spreek van 'n reg van God 
waarby alle menslike regte verbleek. 
Dit eis die aarde van God en die 
mense van God op vir hulle wettige 
eienaar. 


'n Totaal (afdoende) antwoord op 
die uitdaging van die Russiese of 
Chinese kommunisme kan alleen ge- 
gee word deur 'n Christenheid wat 
weer primêr (in die eerste plek) ei 
radikaal reken met die Woord van 
God. As die sg. vrye Weste tot 
hierdie bekering kom, het dit nog 
'n toekoms, maar hierdie bekering 
moet dan ook seer nugter en prak- 
ties vrugte voortbring in die op- 
bou van 'n Christelike kultuur, waar- 

in politiek, tegniek, kuns ens. die be- 
doeling van God met mens en wêreld 
dien, waarin geregtigheid en barm- 
hartigheid om Gods wil beoefen word, 
waarin teen alle dekadensie, porno- 
grafie ens. ter wille van die plan van 
God nee gesê word. 


Geen antwoord aan die kommunis- 
tiese state en die swart nasionalisme 
is voldoende behalwe 'n totaal ant- 
woord. Dit is die antwoord van 'n 
volk, 'n beskawing wat daarvoor 
veg om die God en Vader van Jesus 
Christus Heer op alle lewensterreine 
te laat wees. 


Ds. G.J. H. Gymink in 
Gemeente opbouw. 
* * * 


DIE NAIROBI-KONFERENSIE 


Die konferensie was eintlik 'n poli- 
tieke konferensie. Alles — die kern- 
gedagte, die toesprake, die deelne- 
ming, die werkgroepe, selfs die By- 
belstudies—was daarop gerig om die 
jeug aan te moedig om politiek ge- 
interesseerd te wees. 


Die Bybelstudies was 'n voorberei- 
ding vir sosiale en politieke indok- 
trinasie wat die hooftema geword het 
van die konferensie. 


Die kragtige wekroep was dat 
Afrika vir die ,,Africans” alleen is. 
Die blankes is buitelanders genoem 
afgesien van die feit dat bv. in S.A. 
die blankes hulle gevestig het, die 
land gebou en 'n wêrelddeel ontwikkel 
het geslagte voor die Bantoes op die 
toneel verskyn het. 


Niemand het op die konferensie ge- 
sê dat in Afrika daar moontlik vir 
die witman ook plek is nie. Die konfe- 
rensie het dus gehelp om Afrika se 
eie rasseleer te bevorder. 


Geen verwerping van die chaos, die 
moorde, die aanranding en die vurige 
haat van die vryheidsbeweginge is 
genoem nie. Die vryheid is nie va, 
die bande van die sonde nie, maar 
van onkunde, armoede, verdrukkin. 
en siekte. Die Bybel was opvalle: 
afwesig by enige konsiderasie van die 
vryheidsidee, van sonde, van kruis en 
opstanding en van die evangelie. 


Rev. Victor Hall in the 
Christian Beacon. 


* 


OOR AFSKEIDING EN EENHEID. 


Dr. Frank Michaeli, leraar in die 
Herv. Kerk van Frankryk en Pro- 
fessor in die teologie in Parys skrywe 
soos volg: 

Christene behoort verdriet te hê as 
gevolg van die verdeeldheid van die 
kerk. Jesus Christus roep al sy 
dissipels om verenig te wees in die- 
selfde liggaam, met dieselfde gees, 
dieselfde geloof en dieselfde hoop. 
Dit is daarom pynlik om die liggaam 
van Christus verskeur in `n menigte 
van kerke te sien. Dit is ook 'n op- 
roep om te werk vir eenwording. 


Maar die feit dat baie verdelings 
die gevolg van sekundêre, eg mens- 
like faktore is, van hoogmoed en on- 
verdraagsaamheid, waarvoor ons ver- 
gifnis by God moet vra, is geen rede 
om in beginsel alle verdelings te ver- 
oordeel nie, hoe pynlik hulle ook al 
mag wees. 


Die feit dat die kerke wat uit die 
Reformasie gebore is, in stukke uit- 
een geval het om redes wat vir ons 
nie meer afdoende is nie, is geen rede 
om die hele Hervormingsbeweging te 
veroordeel en om ons daarvoor te 
skaam nie. Laat ons veel eerder die 
moed van hulle bewonder wat skeu- 
ring bo dwaling en die pynlike van 
verdeling bo kompromie verkies het. 


Eenheid tussen kerke wat dieselfde 
fondamentele beginsels het, is moont- 
lik op voorwaarde dat elkeen nie 
hardkoppig staan op dinge wat re- 
spektabel en tradisioneel, maar ver- 
ouder is nie. Maar 'n eenheid ge- 
baseer op konsessies en kompromieë 
wat die grondslae raak, sou 'n ver- 
raad wees waaroor niemand hom kan 
verheug nie. 


Geen kompromie is bv. tussen Jode 
en Christene moontlik wat die bely- 
denis van Christus as Middelaar en 
Messias betref nie. .... Die pro- 
bleem tussen Katolieke en Protes- 
tante is eweneens radikaal: @f die 
Woord van God is die enigste outori- 
teit vir geloof of dit is nie; selfs nie 
as dit aangevul en verklaar is deur 
'n ander outoriteit soos dié van die 
Roomse tradisie. Kompromieë op 
hierdie punt is uitgesluit. 


As die eenheid van die kerk eendag 
in ooreenstemming met die wil van 
God werklikheid sou word, sou ons 
nie weet hoe nie, want hierdie kom- 
promie is na ons menslike wete on- 
moontlike. Die enigste moontlike 
houding is dié van die gebed, ten ene- 
male nie van 'n oppervlakkigheid wat 
aankondig dat eenheid reeds verkry 
is of mêre verkry sal word nie. 


(Oorgeneem uit die Hervormd en 
Presbiteriaanse Persdiens). 


* 


Ek sou wens dat al die ekumeniese 
samekomste, waaraan ons teenswoor- 
dig so ryk is, tog liewer minder oor 
broederskap en liefde en meer oor 
Jesus Christus en oor die versoening 
in en deur Hom sou spreek . . ... 
Ek moet eerlik sê dat ek vir die 
ewig herhaalde Angelsaksiese ver- 

haaltjies oor broederskap en anti- 
kolonialisme meer as moeg is . . .. 
As kerke saamkom moet dit altyd 
gaan om die evangelie self, en nie 
om 'n eenheidsideaal as sodanig nie. 


Prof. G. C. van Niftrek in Her- 
vormd Weekblad van 13. 19. 692. 


Die sisteem wat die siel vermoor. 


Bo alles 1ê die kommunistiese 
stratege hulle daarop toe om te ver- 
deel en kragteloos te maak alles wat 
in Buropa nog aanwesig is aan 
Christelike en mensliewende kragte. 
Die mees verontrustende suksesse is 
dié wat hulle op die wêreld-Protes- 
tantisme behaal het. Die Wêreld- 
raad van Kerke het as parool aan- 
vaar: ,Anti-kommunisme is die aan- 
valsmetode van die Rooms-Katolieke 
Kerk en moet onvermydelik tot oor- 
log voer”. Die mening is wyd en 
syd versprei dat anti-kommunisme 'n 
steriele posisie is wat 'n Christen cn- 
waardig is . . . .. Die vredespropa- 
ganda van Moskou is aanvaar aange- 
sien die kerk vanselfsprekend vir 
vrede moet wees. Met groot hartstog 
het die Wêreldraad die vrees vir die 
atoomkatastrofe, deur Moskou-propa- 
ganda voortdurend versprei, aanvaar 
en dit tot sy eie gemaak. Dit het ge- 
beur deurdat hulle geval het vir die 
kommunistiese handigheid om atoom- 
bewapening gelyk te stel met die be- 
reidheid om 'n atoomoorlog te voer 
en die Weste daarvoor verantwoorde- 
lik te stel. . Dit het die Wêreld- 
raad gedoen sonder om rekening met 
die feit te hou dat die gedeelte van 
Europa wat nog deel uitmaak van 
die vrye wêreld sy bestaan self bo 
alles te danke het aan dieselfde 
atoombewapening van die Weste 
waarvan nog nooit gebruik gemaak 
is nie. Wie gewaarsku het soos bis- 
kop Dibelius teen eensydige atoom- 
bewapening (d.w.s. net van kommu- 
nistiese kant) is aangewys as 'n 
vyand van Jesus Christus... Die toe- 
lating van Rooi Sjina tot die Vere- 
nigde Nasies het 'n vraag van reg 
geword. Dit is dan dieselfde Sjina 
wat nog onlangs Tibet geroof het en 
wat voortdurend op oorlogsugtige 
wyse in afgeleë dele van Indië opruk. 
,.. En so doen die kerk, sonder om 
self kommunisties te wees, die werk 
van die kommunisme. . . . Alles wat 
'n mens ten gunste van die kommu- 
nisme kan aanvoer .... in Sover 
as hulle ook waar mag wees, weeg 
nie op teen die verlies van die siel nie. 


Die vernietiging van die vrye gees 
en die uitblus van die menslike siel 


is 'n te hoë prys om te betaal. Dit 
moet die gemeenskaplike belydenis 
wees van alle Christene, van alle 
godsdienste, en van almal wat glo 
dat die mens 'n siel het. 


(Prof. dr. Emil Brunner in ,Neue 
Zircher Zeitung”). 

Boekbespreking 


Ik geloof in de Heilige Geest deur 
prof. dr. J. H. Bavinck. Uitgegee 
deur J. N. Voorhoeve, Den Haag, 
Nederland. Prys geb. f4-90. 


Uit die pen van prof. Bavinck 
het ons hierdie werkie onvang waar- 
in op nugtere wyse, vry van alle sen- 
timentaliteit, trou aan die Heilige 
Skrif die vraag beantwoord word: 
Wat glo ons as ons bely: Ek glo in 
die Heilige Gees? Die publikasie 
word des te meer verwelkom jn 
hierdie tyd waarin Pinkstergroepe 
die kerk die verwyt maak dat in die 
kerk aan die werksaamhede van die 
Gees nie reg sou laat geskied nie. 


In duidelike, vir elkeen verstaan- 
bare taal word die geloof in die Hei- 
lige Gees behandel in sewe kort hoof- 
stukke. 


Prof. Bavinck meen dat met die 
pinkstergebeure die mensheid een 
geword het, en al die magte wat die 
mensheid in die loop van die ge- 
skiedenis uitmekaar geskeur het, nl. 
taalverskille, kultuurverskille, rasse- 
verskille, rondom die wonder van die 
Gees hulle betekenis verloor. Is dit 
so? Is bv. met die uitstorting van 
die Heilige Gees die taalverskille uit- 
gewis en van hulle betekenis ontroof ? 
Of is dit juis deur die spreek in ver- 
skillende tale deur die dissipels, ge- 
dryf en bekwaam gemaak deur die 
Heilige Gees gehandhaaf? Die Gees 
spreek immers deur die dissipels nie 
net in een taal bv. Aramees of 
Grieks nie en laat al die hoorders 
dit verstaan nie. Inteendeel, die taal- 
verskille word deur die Gees gehand- 
haaf en gebruik tot verheerliking 
van God. Een mensheid met pinkster! 
Ja seker, maar met al die verskeiden- 
heid van tevore. Ons sê ,verskeiden- 
heid” en nie soos prof. Bavinck ,,ver- 
skille” nie. Dit is die sonde wat die 
verskeidenheid tot verskille maak. 
Spreek die Woord dan nie ook van 
verskeidenheid van gawes, maar 
dieselfde Gees nie? Dit is die gelyk- 
skawers van ons tyd wat grense Wil 
uitwis en verskeidenhede wil laat 
verdwyn, maar die Woord handhaaf. 
hulle. 'Tot die einde van hierdie 
bedeling toe sal God self die ver- 
skeidenheid van ,nasies en stamme 
en volke en tale” handhaaf, ja totdat 
hulle staan voor die troon en voor 
die Lam. (Openb. 7:9.) 


— Joh. Dreyer. 





Marius J. Swart. HENDRIK TEO- 
DOR BUHRMAN. SY ROL IN 
DIE 'TRANSVAALSE REPUB- 
LIEK, HAUM., Pretoria-Kaapstad 
1963. 112 bls. Prys R1.50. 


Met hierdie publikasie het ons 'n 
proefskrif van M. J. Swart oor die 
figuur van H. T. Biihrman. Dit is 
goed dat daar 'n proefskrif geskrywe 


DIE HERVORMER 


is oor hierdie man en aangesien dié 
proerskrir nie gepubuiseer is mie, is 
uierdie verwerking daarvan WeiKONi. 


H. T. Bunrman, wat vanat 18485 vOc 
met sy dood in 15yy in die (Oos- 
11ansVaal geleer en gewerk net, 
was een Van die Neaerlauders wat lu 
die vroeë dae van die iransvaal dik- 
Wels `n suiwer negatiewe rol gespeel 
het. OOK uit lierdie gesKriz DiYK 
dit wel, hoewel dit nie so direk ge- 
stel word nie, dat sunrmann die man 
was wat 'n baie groot aandeel genad 
het in die kerklike skeuring van die 
jaar 1504 en die daaropvoigende 
staatkundige skeuring toe Lydenburg 
weggebreek het van die res Van die 
Transvaalse Republiek. Die egois- 
tiese motief, die strewe na mag en 
eer wat Buhrmann altyd besiel het, 
word duidelik aangetoon. Soos 
Biihrmann hier geskets word, word 
dit wel duidelik dat hy nieteen- 
staande sy bekwaamhede tog 'n on- 
simpatieke figuur was wat voortdu- 
rend in rusies betrokke was en wat 
dikwels sy eie belang voor die be- 
lang van die land gestel het. 


Die werk van dr. Swart is besonder 
lesenwaardig. Dit is vlot geskrywe 
en almal wat belangstel in die vroeë 
geskiedenis van 'Transvaal sal die 
boekie met genoeë kan lees. Ek wil 
die hoop uitspreek dat die boekie 
gelees sal word, want dit gee 'n goeie 
karakteristiek van Biihrman en sy 
optrede in die ou Republiek. 


Die HAUM. kan gelukgewens 
word met die netjiese versorging van 
die boek en verdien ook 'n woord van 
dank dat hulle hierdie boekie op die 


mark geplaas het. 
— AA D. PONT 


Tom Bouws: DIE KOMMANDEUR 
SE BELONING. TUitg. HAUM., 
Kaapstad en Pretoria. Prys R1-50 


Dit het al lank tyd geword dat die 
lesende publiek op `n onderhoudende 
wyse dieper ingelei word in die groot 
taak van die grondlegger van ons 
volksbestaan en beskawing aan die 
Kaap die Goeie Hoop nou 300 jaar 
gelede. En dit is juis wat 'Tom 
Bouws in hierdie mooi verhaal ons 
vertel oor die eerste jare van stryd 
van die bestaan van die nedersetting 
van die Nederlandse Oos-Indiese 


Kompanjie. 


En hy doen dit goed. Die geskie- 
denisonderwyser sal goed doen om 
dit te besorg in die hande van elke 
leerling in sy klas. 


Dit is met die boek vir iedereen 
wat leesstof bymekaar maak vir die 
naderende lang winteraande voor die 
kaggel. 

— Joh, Dreyer. 


Augustus 1963 


Amptelike 
Berigte 


Beroep: 


DS. J. P. JACOBS (wat van die N.G. 
Kerk oorgekom het) na Residensia. 

DS. W. G. HABIG van Vanderbyl- 
park-Oos na die Parys kombinasie, 

DS. G. J. VAN STADEN van Warme- 
bad na Bulawayo, SR. 

DS. C. J. $. VAN NIEKERK van 
Nigel na Ottosdal. 

DS. D. J. BOOYSEN van Carleton- 
ville na die kombinasie Dendron - 
Van Warmelo - Vivo. 

DS. C. G. BOTHA van Vanderbyl- 
park na Krugersdorp as mede- 
leraar. 

Beroep Bedank: j 

DS. J. L. VAN STADEN van Koe- 
doesrand na die Van Warmelo- 
kombinasie. 

DS. T. F. DREYER van Hartebeest- 
poort as medeleraar na Krugers- 
dorp. 

DS. J. H. NAUDE van Potchef- 
stroom-Suid na Losberg. 

DS. J. B. J. VAN RENSBURG van 
Vryburg na Ottosdal. 

DS. F. DU C. LABUSCHAGNE van 
Durban na Delmas. 





MAAR NET TWEE RIGTINGS 


Hoedemaker sê tereg: daar is 
maar net twee rigtings: die een is 
van benede na bo, dit is die mens in 
sy waanwysheid, dit is die voort- 
durende verwagting dat die mens dit 
nog wel sal red. Dit is geloof in die 
mens. Dit is losgeslane humanisme, 
mensverheerliking, ten slotte mense- 
vergoding. Dit was die droom van 
die Grieke, wat berge op mekaar ge- 
stapel het om die hemel te verower 
met die verskriklike gevolg van val 
en dood. Dit is die oersonde van die 
mens wat soos God wil wees. 


Die ander rigting is van bo ma be- 
nede. Dit is die oneindige genade en 
liefde van God. Nie die vergoddeli- 
king van die mens nie, maar die 
menswording van God. Dit is nie: 
Ons met God nie, maar God met ons. 


—Di. KH.E. Gravemeyer. 











GENEES V VEL 


Bestry met V.S.A.-ontdekking 
Lelike vlekke op u gesig en liggaam— 
ekseem —puisies—rooi, skurwe, jeu- 
oude vak seer. jeukende voete—word 
) n paar minute verlig met 
NIXODERM. Maak u vel sag, glad, 
skoon. Vra die apteker om NIXODERM. 

ALMAL afhanklik van 


7 Versekering! 


DIÉ SKOOLSEUN—vir `n opvoeding wat nie onder- 






DERS 


breek sal hoef te word nie. 


ee . DIE STUDENT—vir `n beveiligde 
loopbaan. Sy studiegeld word gedek 
deur die polis wat in sy jeug al 


uitgeneem is. 


. DIE EGPAAR—vir die geldelike beveiliging van 
die gesinnetjie en die eiendom wat 
hulle met soveel sorg en opoffering 


opbou. 


DIÉ WEDUWEE—vir `n leeftog 


vir haarself en haar kinders, wat 


sy bymekaar kan hou en onder 





haar sorg kan opvoed. 


DIE BEJAARDE—vir die onbekommerde ou- 


SERE 


dag wat hy nou kan geniet. danksy 


die polis wat hy nog as jongman 


GEEOPSESRSES ESE 


uitgeneem het. 


EE 


Vir ELKEEN is daar `n SANLAM-Polis! 





€ on TT m SUID-AFRIKAANSE NASIONALE 
LEWENSASSURANSIE-MAATSKAPPY 


V&R CO.699I8 

PYN. SE MOSES 


OTTO se 
VYF - AKSIE . 
SENUWEËE PYN POEIERS 
Prys: (1/9) 1itc. en (8/9) 871%c 


Nie net `n gewone Hoofpyn 


Poeier nie. 

Seker die enigste pyn poeier met vyf 
bestanddele en elkeen vir 'n sekere 
doel. 

Duisende word elke dag vervaardig 
en verkoop. ls u een van die Ver- 
bruikers? Indien nie, probeer Otto's 
vir Hoofpyn, Jig, Rumatiek, Verkoue 
Heupjig, Koorsagtigheid en enige 
ander pyn. 

Otto's verlig pyn binne enige oom- 
blikke. Otto's bring genesing aan en 
verban pyn. Otto's verskaf deur- 
settingsvermoë. Otto's kalmeer en 
voed die senuwees. Otto's breek Vver- 
koue en koors. 





As daar nie pyn en moeilikheid in die 
wêreld was nie, sou alles uit pret 
bestaan het. Ongelukkig is die 
grootste vyand PYN. Die vyand van 
alles wat leef en asem haal. Ja, pyn 
wat genot vernietig. die lewe bemoei 
en swartgalligheid verwek en selfs 
kan lei tot senuweewrakke. 

Maar vra uself of dit nodig is in die 
moderne wêreld. Nee, glad nie! Hou 
net 'n pakkie Otto se poeiers byder- 
hand, die vyfaksie poeier, wat pyn 
se moses bly, die senuwees kalmeer 

en lewenslustigheid verskaf 


* 


Na jare van navorsingswerk 
bied ons U aam 


OTTO se Boegoe en 


Jenever Pille 
om die Niere en Blaas te 
reinig 
(8/6) 35c. 


Boegoe en Jenever is welbekend. Ook 
die mediese waarde en smaak. Maar 
in smaaklose Pil vorm, is dit 'n heel 
ander storie. Die Pille is saamgestel, 
grotendeels uit die ekstrakte van 
Boegoe en Jenever met ander stowwe 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pyn poeiers te 
gebruik. 


Prys: 

Dr. Collin se Pille 


Prys: (4/6) 46e. 


VIR GAL EN LEWER 


Blankende gesondheid is die teen- 
oorgesteide van die volgende klagtes 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke, Puisies, ems., 
Vlekkies voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 
Lewer, Gal en Hardlywigheid 


Gal vloeistof word deur die lewer 
vervaardig, en is noodsaaklik om die 
kos wat ons eet in 'n ryk vloeistof 
te help verander. Gedeelte hiervan 
word deur die wand van die inge 
wande in die bloedstroom opgeneem, 
wat dan krag en energie aan die 
liggaam verskaf. 


Terselfdertyd is gal vloeistof ook die 

natuurlike lakseermiddel en behoed- 

middel, dit verhoed die onnatuurlike 

vergaan van voedselware in die in- 
gewande. 


Die lewer kan te veel of te min gal 
vervaardig en dan volg al die Vver- 
melde moeilikhede. 


Oor ryke voedsel, gemengde etes, 
te veel vleis, vet, en gebak veroor- 
saak oortollige gal wat dan in die 
galblaas bewaar word, en dan gevolg, 
al die bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saamge- 
stel is om albei, lewer en galblaas, te 
reinig en u van die klagtes te verlos. 
Sterk lakseermiddels soos kasterolie 
ens. is slegs tydelike verligting. 


Vir oortollige gal, wat alles veroor- 
saak behalwe hardlywigheid, is die 
behandeling stadig maar seker — DT. 
Collins se Pille — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem elke pil saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan by slapenstyd 
een of twee Dr. Collin se Pille. 


Onthou Dr. Collin se Pille vir lewer 
en gal moeilikheid. 

OTTO EE 
TIEMIE STROOP 


Prys: (2/6) 25c. 


Die Kleinspan se Vriend 


Vir Hoes, Kroep, Verkoue, Koors 

Kinkhoes en enige bors aandoeninge. 

Dié is seker die enigste Tiemie Stroop 

so bemark vir die gebruik van Babas 
en Kindertjies. 


Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by dié 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig, 
vernaam as kinders vals verkoues 
het met tande kry. 


Dié midde! is uitstekend vir Babas 
en Kinders tot 8-10 jaar en dit is 
smaaklik. 


Senuwees! Senuwees! 


Die Alombekende Klagte in die 
Moderne Wêreld ! 


DIE AANTWOORD: 


Die Geurige Rooi Stroop! 
OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 
lusteloosheid, senuweeswakheid, sleg- 
te eetlus, bloedarmoede, slaaploos- 
heid, moegheid, bewerigheid en 'n 
snaakse gevoel op die maag. 


Wel, indien u so voel, is Otto se 
Senuwee en Versterkingsmiddel u 
enigste toevlug ! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 
kwale, gekenmerk deur die kortge- 
bondenheid. 


Die toevlug — Otto se senuwee en. 
Versterkingsmiddel. 


DIE GEURIGE ROOI STROOP! 
Die Prys: (6/6) 65c. 


vir 32 dosis. 


Weier a.ub. alle plaasvervangers, dring aan op die egte met hierdie geregistreerde 


handelsmerk. Oral verkrygbaar of direk van Apteker 

